ועדת הפנים ואיכות הסביבה, כנסת 17, פרוטוקול מספר 323, 2008-02-27 09:00

אופיר פינס-פז: אני מתכבד לפתוח את ישיבת ועדת הפנים והגנת הסביבה.

אופיר פינס-פז: על סדר יום הוועדה דוח הוועדה המשטרתית לבחינת אירועי פקיעין.

אופיר פינס-פז: נמצא איתנו כאן מפכ"ל המשטרה, שגם מינה את הצוות וגם הדוח הוגש אליו.

אופיר פינס-פז: כזכור לכולם, ועדת הפנים היתה בפקיעין בזמן אמת, נפגשה גם עם ראשי היישוב וגם עם צמרת המשטרה.

אופיר פינס-פז: אם אתה זוכר, אדוני המפכ"ל, לצערנו הרב היית בישיבת ממשלה ולא יכולת להשתתף בסיור של הוועדה בפקיעין, אבל השתתפה כל צמרת פיקוד צפון.

אופיר פינס-פז: קיבלנו סקירה מלאה על האירועים כמעט בזמן אמת מפי האירועים שנטלו חלק, פיקדו והובילו את האירועים בפקיעין.

אופיר פינס-פז: שמענו את ההנהגה של היישוב פקיעין ושל העדה הדרוזית.

אופיר פינס-פז: אלה היו בהחלט אירועים קשים, שיצרו סערת רגשות רבתי גם ביישוב וגם במדינה באותם ימים.

אופיר פינס-פז: נוצרה תחושה בקרב הציבור הדרוזי שבעניין הזה המשטרה היתה נוקשה מדי.

אופיר פינס-פז: המשטרה מצידה הרגישה שנעשו דברים חמורים ביישוב עצמו, שחייבו מעצרים ותגובה קשה.

אופיר פינס-פז: קרה מה שקרה בתוך היישוב ולכן המפכ"ל הקים את ועדת החקירה המשטרתית.

אופיר פינס-פז: למי שזוכר, ועדת הפנים המליצה בשעתו גם למפכ"ל וגם לשר לביטחון פנים להקים ועדת בדיקה ממשלתית, לא ועדת חקירה פרלמנטרית ולא ועדת חקירה ממלכתית אלא ועדת בדיקה ממשלתית, שהיא מנגנון על פי חוק ממשלתי.

אופיר פינס-פז: חשבנו שנכון יהיה שהבדיקה תיעשה על ידי צוות שממונה על ידי השר לביטחון פנים ועל ידי שר המשפטים באישור הממשלה ולא צוות פנימי של המשטרה.

אופיר פינס-פז: גם המפכ"ל וגם השר לביטחון פנים סברו אחרת, הצוות המשטרתי הוקם והניח את מסקנותיו בפני המפכ"ל ולאחר מכן הדברים גם פורסמו.

אופיר פינס-פז: ביקשתי להניח על שולחן חברי הוועדה את תקציר הדוח.

אופיר פינס-פז: הדוח המלא נמצא על שולחני ומי שירצה לעיין בדוח כולו מוזמן לבוא ולעיין בו.

אופיר פינס-פז: קראתי גם את הדוח המלא ובפתח הדברים אני רוצה להציע למפכ"ל או למי מטעמו להציג את הדברים כפי שהם ולאחר מכן לאפשר התייחסות של חברי הכנסת.

מפכ"ל המשטרה רנ"צ דודי כהן: תודה.

מפכ"ל המשטרה רנ"צ דודי כהן: בוקר טוב לכולם, תודה ליושב ראש.

מפכ"ל המשטרה רנ"צ דודי כהן: אני חושב שנכון וראוי שהמשטרה, המפכ"ל, יבואו ויציגו את דוח ועדת הבדיקה שמיניתי כמפכ"ל בעקבות האירועים בסוף חודש אוקטובר במחוז הצפוני ביישוב פקיעין.

מפכ"ל המשטרה רנ"צ דודי כהן: בפתח דבריי אני רוצה לומר שמשטרת ישראל-המחוז הצפוני נכנסו ליישוב לבצע מעצרים של רעולי פנים, של מפירי סדר בשבועות האחרונים שקדמו למבצע.

מפכ"ל המשטרה רנ"צ דודי כהן: הם נכנסו לשם על פי דין ועל פי חוק.

מפכ"ל המשטרה רנ"צ דודי כהן: בפקיעין גרים תושבים יהודים ודרוזים לאורך שנים רבות ולמיטב ידיעתי היישוב היהודי בפקיעין הוא היישוב הוותיק ברצף מאז חורבן בית שני.

מפכ"ל המשטרה רנ"צ דודי כהן: ההתיישבות היהודית בפקיעין היא לא התיישבות חדשה ובתקופה האחרונה יש בהחלט אירועים שחייבו מעורבות של משטרת ישראל.

מפכ"ל המשטרה רנ"צ דודי כהן: חשוב מאד לדבר על הרקע שקדם למבצע של המשטרה ב-30 באוקטובר.

מפכ"ל המשטרה רנ"צ דודי כהן: צריך לזכור שחודש קודם לכן היתה סדרה ארוכה מאד של אירועים, שבהם נפגעו התושבים היהודים בפקיעין.

מפכ"ל המשטרה רנ"צ דודי כהן: ב-14 באוקטובר הוצת רכב של אחד התושבים, ב-20 באוקטובר נזרק רימון רסס על ביתו של תושב יהודי בפקיעין, ב -24 באוקטובר שוב הוצת אחד המבנים ובמקביל נזרק רימון רסס נוסף.

מפכ"ל המשטרה רנ"צ דודי כהן: במהלך אותם ימים התקבלו איומים על התושבים היהודיים בפקיעין.

מפכ"ל המשטרה רנ"צ דודי כהן: מספר ימים לאחר מכן, ב-27 באוקטובר, ארבעה ימים לפני המבצע, שוב נשרף רכבו של תושב המקום, הושלך רימון פעם נוספת ושוטרים שהגיעו למקום גם להגיש עזרה וגם לטפל באירוע הותקפו ונפצעו.

מפכ"ל המשטרה רנ"צ דודי כהן: באחד המקרים אפילו נגנב ציוד משטרתי מאחת הניידות שניזוקו מהאירוע ולכל אורכו של חודש אוקטובר 2007 היתה שם פעילות רחבה מאד של משטרה, אבל היה מספר גדול מאד של אירועים שבהם התנכלו לבתי היהודים במקום.

מפכ"ל המשטרה רנ"צ דודי כהן: מפקד המחוז, מפקד המרחב ואני ראינו את האירועים האלה בחומרה.

מפכ"ל המשטרה רנ"צ דודי כהן: סברנו אז ואנחנו סבורים גם היום שצריך לטפל בכל אירוע לגופו של עניין ואכן, היתה שם סדרת אירועים שהמשטרה היתה חייבת לחקור ולבצע מעצרים על פי מידע שעמד לרשותה.

מפכ"ל המשטרה רנ"צ דודי כהן: מספר ימים לאחר מכן, ב-29 באוקטובר, קיים מפקד המחוז הערכת מצב סדורה מאד ומהפרוטוקולים של הערכת המצב אנחנו למדים שמפקד המחוז הנחה לפעול ברגישות, לדבר על האירועים לגופו של עניין ולא מעבר לזה ולבצע מעצרים כפי שמתבקש מהחוק וכפי שמשטרה ראויה צריכה לטפל באירועים או בתלונות.

מפכ"ל המשטרה רנ"צ דודי כהן: משטרת ישראל חייבת על פי חוק ועל פי תפיסת העולם שלה להיכנס לכל מקום, להיות בכל מקום, לטפל בכל אירוע ולבצע מעצרים בכל מקום שבו היא חושבת שראוי לבצע מעצרים על פי דין ועל פי חוק.

מפכ"ל המשטרה רנ"צ דודי כהן: במקביל לפעילות ולהתנכלות לבתי היהודים בפקיעין התנהל דו שיח עם נכבדים וגם עם התושבים היהודים.

מפכ"ל המשטרה רנ"צ דודי כהן: כמו כן ננקטו מספר פעולות למניעת האירועים האלה.

מפכ"ל המשטרה רנ"צ דודי כהן: ערב ה-30 באוקטובר היה, מבחינתי, ערב קשה מאד.

מפכ"ל המשטרה רנ"צ דודי כהן: בערב הזה שוטרים הותקפו באופן מסיבי על ידי רעולי פנים תושבי פקיעין, כוח משטרה נאלץ באחד המקרים להשתמש בנשק חם וזה אירוע שנחקר היום ביחידה לחקירות שוטרים והחקירה טרם הסתיימה.

מפכ"ל המשטרה רנ"צ דודי כהן: שוטרת נחטפה, אמבולנס שהגיע לחלץ פצועים נרגם באבנים ובאחד המקרים גם ניסו לחטוף שוטר פצוע מתוך האמבולנס.

מפכ"ל המשטרה רנ"צ דודי כהן: היתה שם זריקת אבנים, זריקת בלוקים, זריקת ברזלי זווית ובאחד המקרים גם זריקת רימון הלם לעבר כוח משטרה.

מפכ"ל המשטרה רנ"צ דודי כהן: כוח משטרה במדינה דמוקרטית הגיע לבצע את תפקידו על פי דין, על פי חוק, על פי צווים של בית משפט.

מפכ"ל המשטרה רנ"צ דודי כהן: הכוח הגיע לבצע כ-15 מעצרים פר האירועים שהיו בימים שקדמו ל-30 באוקטובר עקב זריקת רימונים, עקב הצתות ועקב הצתת מבנים ורכבים של יהודים ביישוב פקיעין, ונתקל בהמון, שחלקו הגדול רעול פנים שתקף את השוטרים.

אפי איתם: מה זה המון?

אפי איתם: כמה המון היה בהמון?

מפכ"ל המשטרה רנ"צ דודי כהן: מאות אנשים.

מפכ"ל המשטרה רנ"צ דודי כהן: ההמון תקף את השוטרים ובשורה התחתונה היו 29 שוטרים פצועים ושוטרת שנחטפה.

מפכ"ל המשטרה רנ"צ דודי כהן: אני משרת שלושים שנה במשטרה ועדיין לא נתקלתי באירוע חמור כזה, שבו תוקפים שוטרים בצורה אלימה כזאת ובאחד המקרים גם בצורה ברוטלית לחלוטין חוטפים שוטרת.

מפכ"ל המשטרה רנ"צ דודי כהן: זה אירוע שמהווה סמן ימני מבחינתי כמפכ"ל ועל זה לא יכולתי לעבור על סדר היום מהרבה מאד בחינות.

אופיר פינס-פז: זה האירוע הכי קשה שנתקלת בו בשירות שלך במשטרה?

מפכ"ל המשטרה רנ"צ דודי כהן: לא, אבל זאת פעם ראשונה שבה אני נתקל באירוע של חטיפת שוטרת בכוונה תחילה ובמסה כזאת של הפרת סדר בתוך יישוב דרוזי במחוז הצפוני.

מפכ"ל המשטרה רנ"צ דודי כהן: רעולי פנים יוצאים ותוקפים את המשטרה – זה בהחלט אירוע חריג.

מפכ"ל המשטרה רנ"צ דודי כהן: החריג שבחריג זה החטיפה של השוטרת, חיילת מג"ב.

מפכ"ל המשטרה רנ"צ דודי כהן: מכיוון שהאירוע היה קשה מאד ונפצעו בו 29 שוטרים החלטתי להקים צוות בדיקה, לא צוות חקירה, שיבדוק את השתלשלות האירועים ב-30 באוקטובר 2007, הן בהיבט המודיעיני והן בהיבט המבצעי.

מפכ"ל המשטרה רנ"צ דודי כהן: כפי שציינתי, סוגיית השימוש בנשק חם עברה לטיפול של היחידה לחקירות שוטרים ואין לנו בזה מעורבות.

מפכ"ל המשטרה רנ"צ דודי כהן: במסגרת עבודתו בדק הצוות וגבה עדויות משוטרים ומקצינים.

מפכ"ל המשטרה רנ"צ דודי כהן: הוא גבה עדויות גם מאזרחים במידה מסוימת, מעובדי מד"א והוועדה גם סיירה במקום.

מפכ"ל המשטרה רנ"צ דודי כהן: בסופו של דבר הוועדה הגישה לי דוח, שהוא דוח מאד מפורט.

מפכ"ל המשטרה רנ"צ דודי כהן: ליוויתי את הוועדה הזאת ואני בקיא בכל פרט בדוח של הוועדה.

מפכ"ל המשטרה רנ"צ דודי כהן: מהעדויות שנגבו על ידי הוועדה עולה ששוטרי המחוז נחשפו לגל אלימות קשה מאד מצד תושבי הכפר.

מפכ"ל המשטרה רנ"צ דודי כהן: זה עולה בעדויות גם של השוטרים, גם של חלק מהתושבים וגם מהעדויות של אזרחים ועובדי מד"א שהיו במקום האירוע.

מפכ"ל המשטרה רנ"צ דודי כהן: האלימות התבטאה בהתפרעות קשה מאד, ביידוי אבנים, בלוקים, סלעים, סכינים ואף גרזן באחד המקרים.

מפכ"ל המשטרה רנ"צ דודי כהן: כפועל יוצא מזה, כפי שציינתי, נפצעו בדרגות שונות של פציעה 29 שוטרים ו-13 אזרחים.

מפכ"ל המשטרה רנ"צ דודי כהן: המשטרה נאלצה לפזר חלק מהמפגינים בגז וברימוני הלם.

מפכ"ל המשטרה רנ"צ דודי כהן: היושב ראש קרא את הדוח ואני מקווה שחברי הוועדה יקראו את הדוח המלא.

מפכ"ל המשטרה רנ"צ דודי כהן: בדוח המלא אפשר למצוא מספר פרקים.

מפכ"ל המשטרה רנ"צ דודי כהן: כמובן, הפרקים המרכזיים מתייחסים למשטרת ישראל, אבל יש שם פרק ארוך מאד שמתאר בדיוק מה קרה מצד התושבים המקומיים.

מפכ"ל המשטרה רנ"צ דודי כהן: אני אתן מספר ציטוטים קצרים ואפשר לראות מעדויות של השוטרים שלכל סמטה שהם נכנסו אליה הם נתקלו בזריקת בלוקים מגגות הבתים, סלעים, מקלות וברזלי זווית.

מפכ"ל המשטרה רנ"צ דודי כהן: יש תיאור של קצין משטרה שהומלץ על ידי הוועדה לעיטור ולהערכה מטעם המפכ"ל, שחטף אגרופן במצח ואפשר לראות את התמונות כאן לפניך.

מפכ"ל המשטרה רנ"צ דודי כהן: יש תיאורים של זריקת בלוקים והיתקלות של צעירים ברעולי פנים.

מפכ"ל המשטרה רנ"צ דודי כהן: מה שיותר מחזק את העדויות של השוטרים על מה שהתרחש בפקיעין היה עדויות של אזרחים, בעיקר אנשי מד"א, שהגיעו לחלץ פצועים.

מפכ"ל המשטרה רנ"צ דודי כהן: הם מתארים בעדויותיהם איך ניידות מד"א נרגמו בסלעים ובאחד המקרים מספר רעולי פנים אף פרצו לתוך הרכב וניסו לחטוף שוטר שהיה פצוע ונמצא בתוך האמבולנס.

מפכ"ל המשטרה רנ"צ דודי כהן: דרך אגב, צוות האמבולנס נפצע ואושפז למספר ימים לאחר האירוע בבית חולים.

מפכ"ל המשטרה רנ"צ דודי כהן: יש פה תיאור מאד דרמטי ונכון של צוות מד"א על זריקת האבנים לעבר האמבולנס ועדות מאד מפורטת.

נאדיה חילו: כמה תושבים נפצעו?

מפכ"ל המשטרה רנ"צ דודי כהן: 13 תושבים, כפי שציינתי.

מפכ"ל המשטרה רנ"צ דודי כהן: כולם דרוזים.

מפכ"ל המשטרה רנ"צ דודי כהן: הוועדה קבעה, בין היתר, שמספר תושבים גילה אומץ לב וכן מספר שוטרים גילה אומץ לב.

מפכ"ל המשטרה רנ"צ דודי כהן: היו בפקיעין תושבים ששיתפו פעולה עם המשטרה, בין השאר בחילוץ השוטרת שנחטפה.

מפכ"ל המשטרה רנ"צ דודי כהן: הוועדה גם קבעה שההנהגה המקומית לא שלטה בתושבי המקום, לא המכובדים ולא השייח'ים והפרות הסדר סחפו את הצעירים לאירוע כפי שתיארתי בתחילת דבריי.

אפי איתם: יש אזרח עצור בעקבות האירועים האלה?

מפכ"ל המשטרה רנ"צ דודי כהן: אני אענה על השאלה אחר כך.

מפכ"ל המשטרה רנ"צ דודי כהן: עם זאת אנחנו משטרה שמפיקה לקחים.

מפכ"ל המשטרה רנ"צ דודי כהן: כמעט על כל אירוע במשטרת ישראל, שהוא אירוע חריג מעבר לשירות לציבור, אנחנו מבצעים תחקירים.

מפכ"ל המשטרה רנ"צ דודי כהן: אנחנו מבצעים תחקירים ברמה מקומית, ברמה מרחבית וברמה ארצית.

מפכ"ל המשטרה רנ"צ דודי כהן: חשבנו שיש מקום להקים צוות בדיקה ארצי ולכן מיניתי את ניצב קראוזה, שהוא ניצב ותיק מאד ובעל נסיון בתחומים שאירעו בפקיעין ב-30 באוקטובר.

מפכ"ל המשטרה רנ"צ דודי כהן: הוועדה מצאה שורה של כשלים בהיבט המבצעי, בהיבט הטקטי, בהתארגנות של מרחב גליל מחוז צפוני בהכנות ובטיפול באירוע.

מפכ"ל המשטרה רנ"צ דודי כהן: הוועדה מצאה סדרה של תקלות בהתנהלות ובהכנות של המשטרה ולכן יש המלצות, שהן המלצות מערכתיות לארגון.

מפכ"ל המשטרה רנ"צ דודי כהן: כפי שאמרתי, אנחנו ארגון לומד, ארגון שמפיק לקחים.

מפכ"ל המשטרה רנ"צ דודי כהן: אכן, הוועדה מצאה שהיו תקלות בעבודת המטה בהיערכות למבצע, היה פער במידה מסוימת בהיבט של המפקדים בהבנת המשימה והיו תקלות בפיקוד ושליטה.

מפכ"ל המשטרה רנ"צ דודי כהן: התכנית, בחלק מן המקרים, לא תאמה את תמונת המודיעין וכן היתה סדרה ארוכה מאד של תקלות ארגוניות, שהפקנו מהן לקחים ונפיק לקחים גם בראייה מערכתית בהמשך.

מפכ"ל המשטרה רנ"צ דודי כהן: בכל הנוגע להגנה על חיי אדם ולשלומם קבעה הוועדה שהשוטרים פעלו בנחישות ובאומץ לב, ובמקרים מסוימים אף בחירוף נפש על חיי חבריהם.

מפכ"ל המשטרה רנ"צ דודי כהן: המבצע היה להגנת התושבים היהודיים במקום ופיקוד המחוז הצפוני ופיקוד המרחב פעלו באותו יום בהתאם לחוק כדי לבצע מעצרים של 15 תושבים, שעל פי המידע שעמד לרשותנו היו אמורים להיעצר.

מפכ"ל המשטרה רנ"צ דודי כהן: כל המלצות הוועדה כפי שהוצגו בפניי מקובלות עליי, בוודאי ההמלצות המערכתיות.

מפכ"ל המשטרה רנ"צ דודי כהן: הנחיתי את הוועדה להמליץ בפניי המלצות אישיות ואכן הוועדה המליצה המלצות אישיות החל ממפקד המחוז ועד אחרון השוטרים.

מפכ"ל המשטרה רנ"צ דודי כהן: לגבי מפקד המחוז נמצא שלמפקד המחוז היו תקלות בהתארגנות לקראת המבצע והוא קיבל שבחים בשתי החלטות שהוא קיבל במהלך המבצע עם הגעתו לאירוע.

מפכ"ל המשטרה רנ"צ דודי כהן: צריך להבין שמבצע הכולל 124 שוטרים למעצר של 15 פורעי חוק הוא מבצע ברמה מרחבית.

מפכ"ל המשטרה רנ"צ דודי כהן: זה לא מבצע שבו מפקד המחוז מפקד על המבצע באופן ישיר ולכן, ברגע שהוא הגיע למקום האירוע, הוא קרא את תמונת המצב וקיבל שתי החלטות: החלטה ראשונה היתה שכוח המשטרה ייצא מהכפר ויתארגן מחוץ לכפר, החלטה נכונה מבחינתי.

מפכ"ל המשטרה רנ"צ דודי כהן: החלטה שנייה היתה לנהל משא ומתן עם הנכבדים הדרוזים על שחרור החיילת כי הוא הוחזקה בניגוד לרצונה בח'ילווה במשך ארבע שעות לאחר שנחטפה על ידי רעולי פנים.

מפכ"ל המשטרה רנ"צ דודי כהן: צריך לעיין גם בעדות של השוטרת איך היא נחטפה, איך היא טופלה, איך היא נכבלה, איך היא נגררה לאורך חמישים מטר ורק בזכות שני אנשים תושבי המקום היא חולצה מהמקום והועברה לח'ילווה.

מפכ"ל המשטרה רנ"צ דודי כהן: מכיוון שראיתי שלמפקד המחוז אין אחריות ישירה על המבצע ולמפקד המרחב יש אחריות ישירה על המבצע, החלטתי להעיר למפקד המחוז הערה פיקודית על אחריותו הכוללת מעצם היותו מפקד מחוז.

מפכ"ל המשטרה רנ"צ דודי כהן: זאת הערה שניתנה לו על ידי המפכ"ל בשבוע שעבר.

אופיר פינס-פז: זה לא כמו ההערות שאנחנו מקבלים בוועדת האתיקה.

אופיר פינס-פז: אני מקווה שזה יותר משמעותי.

אופיר פינס-פז: אולי תסביר לחברי הכנסת מה המשמעות של זה.

אופיר פינס-פז: אנחנו לא מספיק בקיאים בענישה בדרגות האלה במשטרה.

מפכ"ל המשטרה רנ"צ דודי כהן: מפקד מחוז הוא תפקיד בכיר מאד, כפי שאתם יודעים.

מפכ"ל המשטרה רנ"צ דודי כהן: אני לא מכיר בהיסטוריה הארגונית של משטרת ישראל שמפקד מחוז קיבל הערת מפקד מהמפכ"ל ולכן ההערה היא בהחלט צעד חריג בהיבט הפיקודי.

מפכ"ל המשטרה רנ"צ דודי כהן: ראיתי את מפקד המחוז אחראי על שרשרת ההתנהלות של המחוז, לאו דווקא על המבצע באופן ספציפי כפי שתיארתי במהלך דבריי, ולכן מפקד המחוז קיבל הערה פיקודית מעצם היותו נושא באחריות כוללת להתרחשויות במחוז הצפוני.

מפכ"ל המשטרה רנ"צ דודי כהן: לגבי מפקד המרחב – ראיתי אותו נושא באחריות כוללת ולכן חודשיים לפני פרסום דוח הוועדה שובץ מפקד המרחב לתפקיד ראש מל"ד במשטרת ישראל, תפקיד שהוא היה אמור להשתבץ אליו מראש בסבב פיקודי במשטרת ישראל.

מפכ"ל המשטרה רנ"צ דודי כהן: הוועדה ראתה אותו נושא באחריות ישירה והיא קבעה שהוא לא ישרת בתפקיד פיקודי ייעודי בשנתיים הבאות.

מפכ"ל המשטרה רנ"צ דודי כהן: קצין האג"מ המרחבי בדרגת סגן ניצב קיבל הערה פיקודית ויועבר מתפקידו על עצם ההכנות לקראת המבצע והתיאום בין המודיעין להכנות בכניסה ליישוב.

מפכ"ל המשטרה רנ"צ דודי כהן: היו עוד מספר המלצות אישיות לגבי קצינים.

מפכ"ל המשטרה רנ"צ דודי כהן: מפקד יחידת ארז התגלה כקצין אמיץ מאד ואכן היו לו מספר תקלות טכניות בציוד, אבל החלטתי לא להעיר לו למרות המלצת הוועדה.

מפכ"ל המשטרה רנ"צ דודי כהן: מ"פ נוסף גילה מורת רוח במהלך המבצע והחלטנו להדיח אותו מתפקידו.

אופיר פינס-פז: על מפקד יחידת ארז כתוב שהקצין התייצב למבצע למרות שלא נדרש לכך.

מפכ"ל המשטרה רנ"צ דודי כהן: אילן נתנאל הוא מפקד יחידת ארז מזה שלוש שנים.

מפכ"ל המשטרה רנ"צ דודי כהן: הוא קצין טוב מאד עם יכולת מבצעית גבוהה מאד.

מפכ"ל המשטרה רנ"צ דודי כהן: באותה שבת הוא שהה בחופשה וברגע שהתברר שיש הכנה למבצע הוא התייצב כפי שמפקד צריך להתייצב בראש חייליו.

מפכ"ל המשטרה רנ"צ דודי כהן: הוא עמד בראש הפלוגה ויצא עם הפלוגה לביצוע משימות.

מפכ"ל המשטרה רנ"צ דודי כהן: באופן פורמלי הוא יכול היה להשאיר את הפיקוד על המבצע לסגנו.

מפכ"ל המשטרה רנ"צ דודי כהן: לכל אורך הדרך גילה אילן אומץ לב, הוא חילץ הרבה מאד שוטרים פצועים מתוך היישוב, הוא אסף את השוטרים, תדרך אותם וחילק משימות.

מפכ"ל המשטרה רנ"צ דודי כהן: בעבודה מאד דקדקנית של הוועדה התגלה שהיו לו בפלוגה תקלות בהיבט של הציוד ולכן הוחלט להעיר לו, אבל אני דחיתי את ההערה הזאת וחשבתי שקצין שהתנדב לצאת למבצע וגילה אומץ לב, על פי עדויות השוטרים שלו, אין מקום להעיר לו אלא לציין אותו לשבח.

מפכ"ל המשטרה רנ"צ דודי כהן: היה קצין נוסף שהתנהג במורת רוח במהלך המבצע ולכן החלטנו להדיח אותו מתפקידו כמ"פ ולא לשבץ אותו בתפקידים פיקודיים ייעודיים בשנים הקרובות.

חנא סוייד: מה זה מורת רוח?

חנא סוייד: למה הכוונה?

מפכ"ל המשטרה רנ"צ דודי כהן: הקצין לא מילא אחר המשימה שלו, הוא לא טיפל בשוטרים, הוא לא טיפל בפצועים ובהיבט הפיקודי הוא כשל בהתנהלות האירוע.

מפכ"ל המשטרה רנ"צ דודי כהן: אני רוצה להבהיר לפורום המכובד שיושב פה שאני מבחין כל הזמן בין הפתיח שלי, שמתאר מה בדיוק היה ביישוב – עשרות אנשים, חלקם הגדול רעול פנים, שתוקף שוטרים עם אלות, עם ברזלי זווית ועם שימוש ברימוני הלם.

מפכ"ל המשטרה רנ"צ דודי כהן: זה אירוע חמור בפני עצמו.

מפכ"ל המשטרה רנ"צ דודי כהן: אני מבחין בין זה לבין ההתנהלות של המשטרה.

אופיר פינס-פז: לדעתך זה היה אירוע ספונטני או שהיתה היערכות מראש?

אופיר פינס-פז: האם הם ידעו על הכניסה העתידית הצפויה?

מפכ"ל המשטרה רנ"צ דודי כהן: לדעתי חלק מהאנשים, רעולי הפנים, התכוננו לאירוע הזה מראש.

אפי איתם: אני חוזר לשאלה האם מישהו עצור?

אפי איתם: הרי נכנסו לעצור אנשים שזהותם היתה ידועה, האם הם עצורים?

אופיר פינס-פז: יש רשימת דוברים ואני רוצה להודות לך, המפכ"ל, שגם בזכות הנוכחות שלך וגם בגלל חומרת האירוע הגיעו לישיבה 12 חברי כנסת מתוך 15.

אופיר פינס-פז: זה הרבה מאד.

אופיר פינס-פז: אני מאד מעריך את זה, חבריי חברי הכנסת.

מפכ"ל המשטרה רנ"צ דודי כהן: אני אומר שוב שזה היה אירוע קשה מאד, ואני מבחין בין העובדה שתושבים ורעולי פנים תקפו שוטרים לבין ההתנהלות של המשטרה בהכנות לקראת המבצע ובהתנהלות במבצע עצמו.

מפכ"ל המשטרה רנ"צ דודי כהן: לטעמי זאת משטרה במיטבה, שיודעת גם להגיד את הדברים האמיתיים לתושבים אבל גם יודעת להפיק לקחים ולתחקר את עצמו.

מפכ"ל המשטרה רנ"צ דודי כהן: הוועדה של ניצב קראוזה המליצה, בין היתר, להעניק עיטורים ותעודות הוקרה לשלושה שוטרים ולשני אזרחים על סיכון חיים, בעיקר בהצלה ובהגנה על השוטרת שנחטפה.

מפכ"ל המשטרה רנ"צ דודי כהן: הדוח והמציאות מצביעים על מרקם חיים מאד עדין ביישוב פקיעין בין דרוזים ליהודים ומתחים ביניהם, שהיו קיימים בעבר וקיימים גם היום.

מפכ"ל המשטרה רנ"צ דודי כהן: מאז ה-30 באוקטובר היו עוד שמונה מקרים של התנכלות ליישוב היהודי בפקיעין ולכן אנחנו מדברים על תופעה מתמשכת.

מפכ"ל המשטרה רנ"צ דודי כהן: בסופו של דבר ברור לכולנו שגם התושבים היהודיים וגם תושבי פקיעין הדרוזים, שכולנו חיים במדינה אחת, מדינת ישראל, וחייבים לגור בשכנות ולקיים דו שיח שוטף.

מפכ"ל המשטרה רנ"צ דודי כהן: עם זאת, אסור לנו גם כמשטרה וגם כמדינה להתעלם מהאלימות הקשה שהיתה מצד פורעי החוק וממעשי אומץ לב מצד השוטרים.

ג'מאל זחאלקה: לא היתה אלימות מצד השוטרים, אדוני המפכ"ל?

ג'מאל זחאלקה: השוטרים התנהגו למופת?

ג'מאל זחאלקה: לא הרביצו?

ג'מאל זחאלקה: לא פצעו?

מפכ"ל המשטרה רנ"צ דודי כהן: ציינתי גם בעבר שחובה גם שלי כמפכ"ל וגם של המדינה ששוטרי משטרת ישראל יבצעו את תפקידם בכל מקום ללא הפרעה, ללא תקיפת שוטרים וללא היתקלות ברעולי פנים.

מפכ"ל המשטרה רנ"צ דודי כהן: משטרת ישראל חייבת להיכנס גם לתל-אביב, גם לאילת, גם לפקיעין וגם לקריית שמונה בראש מורם, לבצע את תפקידה על פי חוק ולא להיתקל ברעולי פנים או בהתנהגות אלימה שכזאת.

מפכ"ל המשטרה רנ"צ דודי כהן: מעבר לכך, בבוקרו של האירוע וגם מספר ימים לאחר מכן נפגשתי עם ראש העדה ועם מספר ראשי רשויות דרוזים בצפון והבהרתי להם שאני רואה בחומרה רבה את ההתנהלות של תושבי פקיעין בתקיפת השוטרים.

מפכ"ל המשטרה רנ"צ דודי כהן: מעבר לזה שאנחנו בודקים את עצמנו יש אחריות גם להנהגה הדרוזית, גם לראש הרשות המקומית וגם לנכבדים ברשות המקומית לנהל דו שיח גם עם היישוב היהודי וגם עם המשטרה על מנת לוודא שהאירועים האלה לא חוזרים על עצמם בימים או בשבועות הקרובים.

נאדיה חילו: למה אחרי?

נאדיה חילו: למה לא לפני?

נאדיה חילו: ציינת שרשרת של אירועים קודמים, למה זה לא קרה קודם?

אופיר פינס-פז: את יודעת לצפות את הכל מראש אבל יש אחרים שאין להם את היכולות שלך.

נאדיה חילו: למה לא פתחו בדיאלוג בעקבות כל כך הרבה אירועים שהיו.

אופיר פינס-פז: אני מבקש שתתאפקי עד שתקבלי את רשות הדיבור.

מפכ"ל המשטרה רנ"צ דודי כהן: שוטרי המחוז הצפוני הגיעו לכפר כדי לבצע את תפקידם כמתחייב על פי חוק ועל פי דין.

מפכ"ל המשטרה רנ"צ דודי כהן: שם הם נחשפו לאלימות קיצונית מצד המון מתפרעים, חלקם רעולי פנים.

מפכ"ל המשטרה רנ"צ דודי כהן: אני מזכיר שבאירוע הזה נחטפה שוטרת ואני חושב שהמהלך המשותף של ראש העדה ושל מפקד המחוז לשחרור השוטרת היה מהלך נכון וההתנהלות הזאת היתה נכונה.

מפכ"ל המשטרה רנ"צ דודי כהן: רבותי, יש לנו משטרה אחת שהיא משטרה לאומית.

מפכ"ל המשטרה רנ"צ דודי כהן: המשטרה צריכה לתת שירות הוגן וישיר לכלל תושבי מדינת ישראל.

מפכ"ל המשטרה רנ"צ דודי כהן: שוטרי משטרת ישראל חייבים לקבל אותו יחס מצד תושבי המדינה בכל מקום ובכל יישוב ואין מצב שבו שוטר לא יוכל להיכנס ולבצע מעצר בפעילות מבצעית ביישוב כלשהו.

מפכ"ל המשטרה רנ"צ דודי כהן: המחוז הצפוני הוא אחד המחוזות הגדולים במשטרת ישראל והוא מונה 4,000 שוטרים.

מפכ"ל המשטרה רנ"צ דודי כהן: במחוז יש אוכלוסיה מעורבת, שמייצרת פעילות פלילית רחבה מאד.

מפכ"ל המשטרה רנ"צ דודי כהן: בראש המחוז עומד מפקד המחוז, ניצב שמעון קורן, שהוא מפקד מקצועי, מיומן, ישר והגון.

מפכ"ל המשטרה רנ"צ דודי כהן: אני שם את שתי ידיי על היכולת המבצעית של מפקד המחוז.

מפכ"ל המשטרה רנ"צ דודי כהן: הוא לא היסס ולא נרתע להיכנס ליישוב ולבצע מעצרים.

מפכ"ל המשטרה רנ"צ דודי כהן: בין היתר הוא גם לקח אחריות על פירוט המבצע וכפי שפירטתי במהלך דבריי, הפרדתי בין אחריות ישירה לאחריות עקיפה.

מפכ"ל המשטרה רנ"צ דודי כהן: ממ"ג צפון, בשלבים האחרונים שהוא הגיע אליהם אחרי תחילת ההתפרעות, נקט בשני מהלכים נכונים מאד – החלטה על יציאת השוטרים מהכפר ומשא ומתן לשחרור השוטרת, דבר שהיה בראש סדר העדיפות.

אופיר פינס-פז: הוא היה בקשר איתך במהלך האירועים עצמם, בזמן אמת?

מפכ"ל המשטרה רנ"צ דודי כהן: כן.

מפכ"ל המשטרה רנ"צ דודי כהן: במהלך המבצע נעצרו שבעה אנשים מתוך 15.

מפכ"ל המשטרה רנ"צ דודי כהן: הם נחקרו ושוחררו.

מפכ"ל המשטרה רנ"צ דודי כהן: לאחר האירוע הקמנו צוות חקירה מיוחד בימ"ר גליל שאמור לאסוף את כל המידע, את כל העדויות ואת כל הצילומים שיש לנו מהאירוע הזה.

מפכ"ל המשטרה רנ"צ דודי כהן: אנחנו עובדים על פי סדר הדין הפלילי, על פי דיני ראיות, ובמקומות שיהיו לנו בהם ראיות לבצע מעצר, אנחנו נבצע מעצר.

אפי איתם: אני יכול להבין שאחרי כל הבלגן הזה אין אפילו אחד עצור.

אפי איתם: אולי מלכתחילה כל העסק היה מיותר?

אפי איתם: אולי בסוף המשטרה ברחה משם ולא ביצעה את משימתה?

אפי איתם: אני רוצה להבין מה קרה פה.

אופיר פינס-פז: אני מבקש ממך לתת למפכ"ל לסיים.

אופיר פינס-פז: אני חושב שהמפכ"ל השיב לך על שאלתך.

מפכ"ל המשטרה רנ"צ דודי כהן: כפי שציינתי, הוקם צוות חקירה מיוחד במחוז הצפוני במרחב גליל שאמור לאסוף את הראיות, ובמידה ויהיו לנו ראיות נגד אחד מהתוקפים נבצע מעצר ונעמיד לדין.

מפכ"ל המשטרה רנ"צ דודי כהן: לסיכום החלק הראשון אני רוצה לומר מספר דברים – ראשית, אנחנו משטרה חזקה, חזקה מאד אפילו.

מפכ"ל המשטרה רנ"צ דודי כהן: אין לנו היסוס בביצוע מעצרים, אין לנו היסוס בביצוע פעילות מבצעית.

מפכ"ל המשטרה רנ"צ דודי כהן: אנחנו משטרה לאומית אחת ואנחנו ניתן שירות לכל מדינת ישראל, אבל גם נבצע פעילות על פי חוק בכל מקום ובכל יישוב במדינה.

מפכ"ל המשטרה רנ"צ דודי כהן: גם כמשטרה חזקה אני, כמפכ"ל, הקמתי צוות בדיקה פנימי, שעשה עבודה מצוינת ללא היסוס.

מפכ"ל המשטרה רנ"צ דודי כהן: עקבתי אחר עבודת הוועדה והיא מצאה תקלות בעבודתה של משטרת ישראל.

מפכ"ל המשטרה רנ"צ דודי כהן: את התקלות האלה אנחנו נדע לתקן ונדע לטפל בהן, אבל בצד התקלות של המשטרה צריך לזכור שיש פה דבר נוסף והוא ההתנהגות של תושבי המקום.

מפכ"ל המשטרה רנ"צ דודי כהן: אני לא שוכח לרגע שהדרוזים הם חלק ישיר ממדינת ישראל ומהשירות במשטרת ישראל ובצבא הגנה לישראל.

מפכ"ל המשטרה רנ"צ דודי כהן: יש מאות, אם לא אלפי דרוזים במשטרת ישראל ואני מלא הערכה גם לראש העדה, גם לדרוזים שמשרתים במשטרת ישראל וגם לתושבי פקיעין.

מפכ"ל המשטרה רנ"צ דודי כהן: צריך לראות את האירוע הזה כאירוע מקומי, צריך להסיק ממנו מסקנות ולראות איך היישוב היהודי והיישוב הדרוזי ממשיכים לחיות בפקיעין זה לצד זה תוך שיתוף פעולה.

אופיר פינס-פז: אני מודה לך, אדוני המפכ"ל, על הסקירה הממצה.

אופיר פינס-פז: אגב, נמצאים פה כבר 14 חברי כנסת.

אופיר פינס-פז: אני רוצה לומר שוב לחברי הוועדה שמי שרוצה לעיין בדוח המלא יכול לעשות זאת, הוא נמצא אצלי בחדר.

אופיר פינס-פז: אני אבקש מהשר לביטחון פנים או ממך להעביר לי עוד כמה העתקים כדי שאוכל להעביר אותם לחברי הוועדה.

אופיר פינס-פז: מח"ש, כמובן אתם לא יכולים להיכנס לפרטי החקירה, אבל אני מבקש ממך להשלים לנו את התמונה מבחינתכם.

אופיר פינס-פז: סגן מנהל מח"ש, בבקשה.

עו"ד משה סעדה: בעקבות האירועים בפקיעין הוקם במח"ש צוות חקירה מיוחד שחוקר את האירועים בפקיעין.

עו"ד משה סעדה: הצוות הגיע לזירה, חקר את השוטרים שהיו מעורבים וכרגע נחקרים שלושה מקרי ירי ומקרים נוספים של אלימות.

עו"ד משה סעדה: אנחנו מאמינים שהחקיה בסיומה ובשבועות הקרובים נוציא מסקנות.

אופיר פינס-פז: אני מודה לך.

אופיר פינס-פז: חברים, למה ציפיתם?

אופיר פינס-פז: מדובר בחקירות אישיות כלפי נחקרים.

עו"ד משה סעדה: החקירה כרגע בעיצומה וכל פרט שאני אתן יכול לשבש את החקירה.

עו"ד משה סעדה: מדובר בחקירה לא פשוטה ולכן צריך להתאזר בסבלנות עוד מספר שבועות.

ג'מאל זחאלקה: חקירה לא פשוטה פירושה חקירה לא רצינית.

אופיר פינס-פז: לפעמים אני לא מבין את חברי הכנסת.

אופיר פינס-פז: אנחנו מייצגי ציבור, אי אפשר לזרוק כך מילים בלי חשבון.

אופיר פינס-פז: אתה לא יכול ישר לפסול כל דבר.

אופיר פינס-פז: חברים, תהיו זהירים עם עצמכם.

אופיר פינס-פז: אני מבין שנבצר מראש המועצה להגיע, אבל אתה הסגן.

אופיר פינס-פז: בבקשה תציג את הדברים לחברים.

יוסף חמיד: אנחנו מתנצלים על כך שראש המועצה לא יכול להגיע מסיבות רפואיות.

יוסף חמיד: המפכ"ל תיאר אירוע מאד קשה שהתרחש בכפר דרוזי.

יוסף חמיד: הוא תיאר אירועים שקרו לפני ה-30 באוקטובר והוא התרכז בחודש אחד, אבל אני הייתי מציע לו להתרכז בכל מה שקרה בפקיעין מיוני עד אוקטובר כי היתה שם הרבה אלימות בנושאים שלא קשורים ליהודים ולא קשורים להתיישבות.

יוסף חמיד: היו גם שריפות רכבים של דרוזים ושל נוצרים והיו מספר אירועים שהם חריגים מבחינתנו ככפר וכתושבים.

יוסף חמיד: אני שואל האם בשביל לעצור 12 אנשים היה צורך בכמות כזאת של שוטרים שנכנסה לפקיעין?

יוסף חמיד: האם הם היו חייבים להיכנס לח'ילווה?

יוסף חמיד: עצם הכניסה לח'ילווה שילהבה את רוחות האנשים.

יוסף חמיד: ראש המועצה התחייב שבוע קודם לכן בפני שופט שהוא יסייע באופן אישי לעצור ולחקור כל מי שהמשטרה תעלה על דעתה לחקור.

יוסף חמיד: האם ההדלפה שהיתה לפני המבצע לא היתה בזדון?

יוסף חמיד: האם היא לא היתה מכוונת מצד המשטרה כדי לגרור את תושבי פקיעין למצב שהוא בלתי נסבל?

אופיר פינס-פז: על איזו הדלפה אתה מדבר?

יוסף חמיד: בדוח הוועדה כתוב שהיתה הדלפה לפני המבצע.

יוסף חמיד: האם ההדלפה הזאת לא היתה מכוונת כדי להתסיס את האנשים?

יוסף חמיד: האם הוועדה בדקה את נסיבות ההדלפה?

יוסף חמיד: חטיפת החיילת הוא אירוע מאד קשה ומאד חריג, אבל אני שואל שאלה מאד פשוטה – איך אפשר לחטוף על חיילת שנשארה עם נשקה לאורך כל היום?

יוסף חמיד: אני ביקרתי אותה פעמיים וראש המועצה ביקר אצלה כמה פעמים.

אופיר פינס-פז: מה הטענה שלך, שהיא לא נחטפה?

יוסף חמיד: איך אפשר לתאר את זה כחטיפה?

אופיר פינס-פז: איך אתה היית מתאר את זה?

יוסף חמיד: היא הופקרה בשטח ותושבים שמרו עליה.

יוסף חמיד: חברים, אין מתיחות בין דרוזים ליהודים, לא בפקיעין ולא במקום אחר.

יוסף חמיד: אנחנו מרגישים ישראלים לכל דבר.

אופיר פינס-פז: אם כך מה קורה בפקיעין?

יוסף חמיד: לנו אין הרגשה של מתיחות, אנחנו לא מרגישים מתיחות עם יהודים, אנחנו מרגישים אזרחים במדינה ואנחנו מתנהגים כך.

יוסף חמיד: המשטרה תבדוק למה הגיעו לפקיעין בצורה כזאת, מי התסיס, מי הדליף ומי הביא אותנו לסרט המיותר הזה.

יוסף חמיד: צריך לבדוק את שורש הדברים למה הגענו לכאן, מה עוד שמדובר על כפר דרוזי שרוב תושביו משרתים בצבא ומרגישים אזרחים שווי זכויות ושווי חובות.

יוסף חמיד: אנחנו מרגישים כך וגם מתנהגים כך, לפחות רובנו.

יוסף חמיד: הרוב הדרוזי בישראל והרוב הדרוזי בפקיעין מרגיש ומתנהג כמו אזרחים מן השורה ואנחנו עושים את כל החובות שלנו, החל מלשלם מס הכנסה ועד לשרת בצבא ולהיות אוהדים של מכבי תל-אביב.

יוסף חמיד: אנחנו מרגישים ישראלים לכל דבר.

יוסף חמיד: אנחנו פונים ליושב ראש הוועדה, למפכ"ל ולחברי הוועדה ומבקשים שתהיה ועדה, שתבדוק את השתלשלות הדברים מהיסוד ולא רק לבדוק את האירועים שקרו ב-30 באוקטובר.

יוסף חמיד: האירועים שקרו ב-30 באוקטובר קשים בכל קנה מידה, אנחנו לא מסכימים להם ומתנערים מהם כמה שאנחנו יכולים, אבל אנחנו מבקשים לחקור את הדברים מהבסיס ולתת תוצאות.

יוסף חמיד: זה רק יגרום לקירוב ולפתיחות בין הצדדים.

אופיר פינס-פז: תודה.

אופיר פינס-פז: חברת הכנסת טרטמן, בבקשה.

אסתרינה טרטמן: תודה.

אסתרינה טרטמן: אני רוצה לפתוח בברכה לכל האורחים שהגיעו לכאן ובמיוחד לעדה הדרוזית, ששלחה לכאן את נציגיה.

אסתרינה טרטמן: אני מביע את דבריי באופן אישי, אבל אני בטוחה שמצטרפים לדבריי ולדעתי כל חברי סיעתי ובוודאי אזרחי המדינה.

אסתרינה טרטמן: דווקא עם הדרוזים התגלעה מחלוקת, מריבה, אבל ראינו, אנחנו רואים ואני מאמינה שנמשיך לראות את העדה הדרוזית כאחים שלנו.

אסתרינה טרטמן: אתם אחים לנשק, אחים לדם, אחים לחיים, אחים למלחמה על הארץ ואנחנו רואים בכם אזרחים נאמנים וחלק מאיתנו, מהקהילה היהודית והישראלית בארץ ישראל.

אסתרינה טרטמן: אני מקווה ומאמינה שגם אתם תתנו יד להחזיר את המרקם היפה של השכנות הטובה שהיתה בעבר כדי שהיא תמשיך ותהיה גם בעתיד.

אסתרינה טרטמן: אני רוצה להאמין שהאירועים שהתגלו בפקיעין הם תפוחים חריגים ורקובים שיש בחברה, כמו שיש בכל מיני חברות.

אסתרינה טרטמן: רעולי פנים לא נראים לי כדבר מקרי.

אסתרינה טרטמן: אני לא רואה אדם תמים מן היישוב שיש לו מסיכה בשליפה, זה מצביע על משהו יותר עמוק.

אסתרינה טרטמן: בוודאי שאני לא מכירה חברה רגועה ובריאה שיש לה רימוני רסס להשליך.

אסתרינה טרטמן: זה לא דבר שנמצא בהישג יד אצל כל אדם ממוצע.

אסתרינה טרטמן: לכן אני מאמינה שזה מיעוט חריג בתוך הקהילה הדרוזית וזה לא משקף את הדרך של הקהילה.

אסתרינה טרטמן: לפחות מתוך ההיכרות שלי כפעילה ב'ישראל ביתנו' עם המגזר הדרוזי בארץ אני מכירה קהילה דרוזית יפה, מחבקת וטובה.

אסתרינה טרטמן: אדוני המפכ"ל, נתת כמה דוגמאות למה שהתרחש לפני האירוע.

אסתרינה טרטמן: מה הרקע להתנהלות הזאת?

אסתרינה טרטמן: האם זה בא על רקע סכסוכי שכנים?

אסתרינה טרטמן: האם זה בא על רקע לאומני?

אסתרינה טרטמן: האם זה בא על רקע פלילי?

אסתרינה טרטמן: אשמח לקבל ממך את התשובה.

אסתרינה טרטמן: אני יודעת שבגלל הפרעות, ההתנהלות והחרדות עזבו משפחות את הבתים שלהן.

אסתרינה טרטמן: האם גם יהודים וגם דרוזים נטשו את בתיהן והאם כל מי שנטש גם חזר או שיש משפחות שעדיין לא חזרו ומי הן?

אסתרינה טרטמן: אני אומרת בצער ששמעתי נטייה של חבריי חברי הכנסת לגישה של עליהום על המשטרה.

אסתרינה טרטמן: אני חושבת שביקורת עצמית היא דבר מבורך ואני מכבדת ומעריכה את העשייה של משטרת ישראל ואת ההחלטה של המפכ"ל לעשות בדק בית כי זה דבר מתבקש, כמעט הכרחי, אבל אני כמעט לא שומעת אמירות מה היה המבוע, מה היתה הסיבה לכך שמשטרת ישראל נזקקה להגיע למקום?

אסתרינה טרטמן: הרי לא נראה לי שיום בהיר אחד קמו מאה-מאתיים שוטרים, התארגנו ונכנסו ליישוב שכולנו שואפים לראות אותו כמודל וכדוגמה לשיתוף פעולה במרקם אוכלוסיה כמו שהיה לפני עשרות שנים רבות לקהילה דרוזית שמתגוררת במקום.

אסתרינה טרטמן: מדוע באה המשטרה בכלל?

אסתרינה טרטמן: מדוע הגיעו לכך שהיו צריכים שהמשטרה תיכנס לשם?

אסתרינה טרטמן: איך הגיעו למצב הזה בכלל?

אסתרינה טרטמן: מישהו גרם לכך שהמשטרה תגיע.

אסתרינה טרטמן: אף אחד סביב השולחן הזה, למעט המפכ"ל, לא שאל: למה המשטרה נזקקה להיכנס?

אסתרינה טרטמן: למה אנחנו מחפשים לעשות עליהום איך פגעו או נזפו או העירו לשוטר כזה או אחר?

אסתרינה טרטמן: מתעלמים מחטיפה ומנסים להציג את זה כטעות בדרך.

אסתרינה טרטמן: אני לא יודעת, לא הייתי שם ואני ניזונה מתקשורת, ממה שנאמר לי ומחומרים שנותנים לי כמו רוב האנשים שיושבים פה.

אסתרינה טרטמן: חברים, אני קוראת לכל יושבי החדר הזה בלי יוצא מן הכלל לעשות איזון בין הנסיבה לבין התוצאה.

אסתרינה טרטמן: אני אשמח לקבל את התשובות לשאלות שלי.

אסתרינה טרטמן: תודה רבה.

אופיר פינס-פז: תודה.

אופיר פינס-פז: חבר הכנסת ביילין, בבקשה.

יוסי ביילין: התפקיד שלנו הוא לנסות להבין את ההקשר שבו הדבר הזה קרה.

יוסי ביילין: הדוח אומר את שלו ומתייחס באופן ספציפי וכרגיל במקרים כאלה יש כאן כל המאפיינים של טרגדיה, שהעיקר בהם הוא שכולם צודקים.

יוסי ביילין: כולם צודקים.

יוסי ביילין: המשטרה אומרת: אני משטרה לאומית שמגיעה למקום, באה לעצור אנשים, למה פוגעים בי?

יוסי ביילין: למה נינג'ות?

יוסי ביילין: למה רעולי פנים?

יוסי ביילין: התושבים אומרים: בשביל לעצור כמה אנשים אתם מביאים לנו גדוד שלם ומטבע הדברים זה מביא לעימות ולאלימות.

יוסי ביילין: עושים ועדת חקירה ואומרים: כאן טעינו, יש בעיית מודיעין, במקרה מסוים היה שימוש מופרז בכוח, במקרים אחרים התושבים היו אשמים וכו' וכו'.

יוסי ביילין: כפי שנאמר, מכיוון שמדובר, כפי שכאן נאמר, במקום שהיסטורית חיים בו יחד וחיים בו בשקט אנחנו לא יכולים לעבור על זה סתם כך.

יוסי ביילין: השאלה שמעניינת אותי באמת היא לא האם ניצב משנה מסוים ננזף או כתבו לו בתיק שהוא לא ננזף או שאתה לא מממש את כל ההמלצות של ועדה שאתה בעצמך הקמת.

יוסי ביילין: אני סומך עליך שבמקרה מסוים אתה מחליט שלמרות שיש המלצה כזאת וכזאת, המפקד הוא כל כך בעל ערך והוא כל כך טוב, שלא ראוי לנזוף בו.

יוסי ביילין: לא על זה נתווכח איתך.

יוסי ביילין: שאלה אחת לי אליך – לו האירוע הזה לא היה ב-30 באוקטובר אלא ב-27 בפברואר 2008, מה היית משנה בו?

יוסי ביילין: האם היום זה היה אחרת?

יוסי ביילין: מה אתה כמפכ"ל אומר לנו לגבי ההקשר שבו הדבר הזה קרה?

יוסי ביילין: היינו בשטח כמה פעמים וראינו שיש בעיה.

יוסי ביילין: יחסים ביישוב שבו הרוב הגדול הוא דרוזי הפך להיות משהו אחר.

יוסי ביילין: יש כאן עמותה, שיצרה אידאולוגיה של רכישת בתים ביישוב.

יוסי ביילין: לדבריהם נכנס חשש בליבם שמא הולכים להקים כאן התנחלות חדשה וזה הרקע לכאורה, כך זה לדברי אלה שדיברנו איתם, למתח ולעוינות מאחורי הסיפור הספציפי של אנטנה או של מעצר אנשים.

יוסי ביילין: האם יש רגליים לדבר הזה או שהוא כולו דמיון והאם יש לך המלצות בשבילנו, כנבחרי ציבור, איך להחזיר את המקום הספציפי הזה למקום רגוע, מקום של שיתוף פעולה בין יהודים לערבים?

אופיר פינס-פז: תודה.

אופיר פינס-פז: חברת הכנסת נאדיה חילו, בבקשה.

נאדיה חילו: תודה.

נאדיה חילו: אדוני היושב ראש, זכותו של כל אזרח לגור היכן שהוא בוחר, גם ערבי וגם יהודי.

נאדיה חילו: החיים המשותפים מאד חשובים כערך, אבל יש לי תחושה שאנחנו עוסקים בסימפטום ויש דברים עמוקים יותר.

נאדיה חילו: האם המשטרה בבדיקתה יכלה לשים אצבע על מתחים או על זרמים תת קרקעיים שקיימים שם היום?

נאדיה חילו: ביקרתי גם באותו יום, גם לפניו וגם אחריו וניהלתי שיחות עם תושבים ממש בתוך בתיהם.

נאדיה חילו: הרגשתי באווירה גם לפני האירועים, גם אחריהם וגם היום.

נאדיה חילו: יש אי נוחות מסוימת ויש חשש, כמו שאמר חבר הכנסת ביילין.

נאדיה חילו: זה חשש אמיתי או לא, אני לא בדקתי, אבל יש חשש מאד אמיתי.

נאדיה חילו: מי שמבקר בכפר בשבתות רואה זרימה של תושבים יהודיים לשם ותמיד הדלתות היו פתוחות והיו חיים הרבה מעבר.

נאדיה חילו: משהו שם קרה לפני האירועים וזה היה רצף של דברים.

נאדיה חילו: הרצף הזה לא היה רק עניינים פליליים.

נאדיה חילו: יכול להיות שהמשטרה חקרה אירוע, שם שרפו רכב ואתה ציינת רצף.

נאדיה חילו: ברצף האירועים הזה איך המשטרה התייחסה?

נאדיה חילו: האם הייתם ערים לכך שהשרשרת הזאת היא לא רק ונדליזם לשמו?

נאדיה חילו: האם הייתם ערים לכך שיש פה סימפטומים נוספים?

נאדיה חילו: האם במקום לנהל דיאלוג אחרי האירוע לא היה מקום לפתוח בדיאלוג בצורה יותר עמוקה עם ראשי היישוב הציבורי והדתי, על מנת לנסות ולתחום את האירוע ולא להגיע לתוצאה שהגענו אליה?

נאדיה חילו: לדעתי, האחריות הפיקודית של המשטרה היא לא רק תגובה לאירועים, היא לא רק הגנה אלא היא גם צריכה לזהות מראש ולפעול, ליזום דברים, כדי למנוע אירוע קשה כפי שהיה.

נאדיה חילו: לא שמעתי אף משפט על הירי שהיה.

נאדיה חילו: דובר על כדורי גומי, אבל כשהייתי שם הראו לי סימנים של ירי, של כדורים.

נאדיה חילו: הייתי בתוך הבתים, שוחחתי עם אמהות וקיבלתי תמונה מאד קשה של מבצע מאד גדול ממש עם שחר.

נאדיה חילו: לדעתי, נותרו הרבה מאד שאלות פתוחות.

נאדיה חילו: אנחנו מדברים גם על הפקת לקחים ואני הייתי בעד ועדת חקירה.

אופיר פינס-פז: כל הוועדה היתה בעד, זה היה פה אחד.

נאדיה חילו: גם היום אני סבורה שהיה מקום להקים ועדת חקירה כדי לנסות להפיק לקחים עד תום כדי שאירועים כאלה לא יחזרו והחיים השלווים לא יופרו.

אופיר פינס-פז: תודה רבה לך, חברת הכנסת חילו.

אופיר פינס-פז: חבר הכנסת דב חנין, בבקשה.

דב חנין: תודה רבה.

דב חנין: אדוני היושב ראש, אדוני המפכ"ל, עמיתיי חברי הכנסת, אני חושב שהפרשה בפקיעין צריכה להיבדק ולהיבחן במבט יותר רחב.

דב חנין: המבט היותר רחב הזה מפנה אותנו לשאלה מאד קשה ובעייתית של יחסי משטרת ישראל עם ציבור האזרחים הערבים, במקרה זה ציבור האזרחים הערבים הדרוזים.

דב חנין: זאת בעיה שנחשפה בפנינו במלוא חומרתה ובמלוא עוצמתה באירועי אוקטובר.

דב חנין: היתה ועדת חקירה ממלכתית, הסיקה מסקנות, המליצה המלצות והיום, כשאני קורא את הדוח שלכם, אדוני המפכ"ל, אני מתרשם שכולם שכחו מה נכתב בהמלצות ועדת אור.

דב חנין: בדוח שלכם מדובר על כך שיש שלושה אזרחים נפגעי ירי.

דב חנין: ירי, אש חיה.

דב חנין: אני שואל את עצמי איך דבר כזה קורה.

דב חנין: הרי ועדת אור כתבה, ניתחה ודנה בשאלות של פעולת משטרה כלפי אוכלוסיה אזרחית במצבים מורכבים, לא במצבים קלים ופשוטים.

דב חנין: היא אמרה שבסקאלת האמצעים של המשטרה אש חיה, כדורי גומי הם אינם האמצעי של המשטרה כדי להתמודד.

דב חנין: יש פה שאלה כללית, אדוני המפכ"ל, שאני מאד מודאג ממנה.

דב חנין: התחושה שלי היא שהדברים ממשיכים במסלול הבעייתי וגם הנסיונות שנעשו לתקן נזנחו.

דב חנין: מאז אירוע אוקטובר לא מעט אזרחים ערבים נורו מאש המשטרה, אפילו נהרגו מאש המשטרה בנסיבות כאלה ואחרות.

דב חנין: עולם כמנהגו נוהג והמנהג הזה מאד מאד גרוע ומאד מאד בעייתי.

דב חנין: הוא לא מתאים למדינה דמוקרטית והוא לא מתאים למערכת יחסים של משטרה עם אזרחים.

דב חנין: מכאן לעניין של פקיעין.

דב חנין: גם לגבי פקיעין צריך להסתכל על הדברים במבט רחב.

דב חנין: הוועדה ביקרה בפקיעין ואני ביקרתי בפקיעין גם בהזדמנויות נוספות.

דב חנין: יש שם בעיות מאד קשות, שצריכות התייחסות רצינית, יש דאגות של התושבים ויש מצוקה של התושבים.

דב חנין: זה, כמובן, לא רק מעניינה של המשטרה.

דב חנין: ממשלת ישראל צריכה לטפל בעניין הזה, לתת מענה לבעיות ולא לחכות שהדברים יצטברו עד שהם יגיעו לנקודת רתיחה.

דב חנין: אני רוצה לדבר על האירועים עצמם – הדוח שלכם מתאר פעולה שהיא מבצע לכיבוש שטח.

דב חנין: הוא מתחיל באמירה המטעה מעט, שאומרת שזה קרה אור ליום ה-30 באוקטובר.

דב חנין: זה לא קרה אור, זה קרה חושך, זה קרה באמצע הלילה.

דב חנין: היה שם כוח שוטרים ענק שנכנס ליישוב אזרחי רגיל במדינת ישראל כדי לעצור כמה אנשים.

דב חנין: 200 שוטרים באמצע הלילה.

יורם מרציאנו: כשהמפכ"ל, שאני מאד מעריך, היה מפקד מחוז מרכז הייתי עד למאות שוטרים שבאו לבצע הריסות.

יורם מרציאנו: כשאנחנו שוחחנו עם האנשים גמרנו את זה בהידברות ובלי שוטרים.

יורם מרציאנו: לפעמים לא צריך שוטרים.

יורם מרציאנו: חבר הכנסת חנין מתפלא?

יורם מרציאנו: הוא ראה 200 שוטרים בסך הכל.

דב חנין: אני מודה לך על הערתך.

דב חנין: אפשר היה לגמור את העניין בהידברות גם בפקיעין.

דב חנין: אין שם ציבור שרוצה לתת מחסה לעבריינים אם יש עבריינים.

דב חנין: יש עם מי לדבר שם, יש הנהגה, יש נכבדים של העדה הדרוזית.

דב חנין: אפשר לדבר ולא צריך לכבוש את הכפר עם כוח של 200 שוטרים חמושים בנשק חם ויורים.

דב חנין: כל הלקחים שלכם בדוח המקיף שעשיתם הם לקחים שנוגעים לשאלה – איך מנהלים קרב?

דב חנין: אני מבין שלדע

דב חנין: ת

דב חנין: כם את הקרב צריך לנהל יותר טוב, אבל לא זאת השאלה.

דב חנין: השאלה היא האם בכלל צריך להיכנס לקרב הזה או שצריך לפעול בצורה אחת לגמרי?

דב חנין: אני מבין שאתם נשענתם על עדויות השוטרים ואנחנו נפגשנו עם תושבים בפקיעין ושמענו עדויות מדהימות, מזעזעות.

דב חנין: אני לא יודע אם הוועדה שלכם פגשה את התושבים האלה, שמעה את הסיפורים שלהם כי אלה סיפורים שאי אפשר לעבור עליהם לסדר היום.

דב חנין: פרשת הפצועים – יש פצועים שהם אנשי משטרה ויש פצועים שהם אזרחים.

דב חנין: מה קורה עם הפצועים האלה?

דב חנין: מי מטפל בהם?

דב חנין: מי הכתובת?

דב חנין: מי אחראי לעובדה שאנשים נורו על ידי המשטרה?

דב חנין: מי יטפל בהם?

דב חנין: מי אמור לתת מענה לדברים האלה?

אופיר פינס-פז: תודה רבה.

אופיר פינס-פז: סאלח ח'יר, בבקשה.

סאלח ח'יר: אני מצטרף לדברי המפכ"ל שאמר המשטרה אמורה להיות והינה מגינה ונותנת שירות לאזרחי המדינה.

סאלח ח'יר: כך הרגשנו, כך עשינו וכך התנהגנו עד ל-30 באוקטובר.

סאלח ח'יר: ב-30 באוקטובר הרגשנו אחרת.

סאלח ח'יר: אני רוצה להתייחס לעובדות – יהודים, מוסלמים, דרוזים ונוצרים חיו בפקיעין מאות בשנים.

סאלח ח'יר: עברנו את הטורקים, את המנדט ואנחנו חיים יחדיו שישים שנה במדינת ישראל בהרמוניה ובשקט ושמרנו איש על רעהו.

סאלח ח'יר: המפכ"ל אמר שמטרת המבצע הינה להגנת התושבים היהודים במקום.

סאלח ח'יר: אני שואל מדוע אנחנו צריכים הגנה על התושבים היהודים במקום ביישוב שיש בו יהודים עוד מלפני קום המדינה?

סאלח ח'יר: בפקיעין חיים כ-5,000 תושבים בהרמוניה מלאה.

סאלח ח'יר: שכן ליד שכן, קיר ליד קיר, דרוזי, נוצרי, מוסלמי ויהודי.

אופיר פינס-פז: אבל הפוליטיקה שלכם קשה.

סאלח ח'יר: הפוליטיקה שלנו מאד קשה.

סאלח ח'יר: כשהייתי ראש מועצה היו 27% למפד"ל.

סאלח ח'יר: לנו אין שאיפות פוליטיות.

סאלח ח'יר: אנחנו חיים במדינה ואנחנו מחפשים את האינטרסים שלנו.

סאלח ח'יר: כיישוב אין דרוזים, אין נוצרים, אין מוסלמים ואין יהודים.

סאלח ח'יר: משום מה לא שמעתי שום דבר על האנטנה הסלולרית, הטריגר.

סאלח ח'יר: לא שמעתי את זה בדברי המפכ"ל ובדברי הדוברים האחרים.

סאלח ח'יר: חלק נכבד מתושבי פקיעין החדשה היו שותפים לנושא הזה עם אנשי פקיעין נגד האנטנה.

סאלח ח'יר: האם היה צורך להפעיל משטרה ולעצור שבעה אנשים?

סאלח ח'יר: נעצרו שבעה אנשים.

סאלח ח'יר: אתם לא נזקקתם להביא את האנשים בכוח או להיכנס בכוח כדי לעצור אותם.

סאלח ח'יר: הם זומנו, הובאו, נעצרו, נחקרו ושוחררו על ידי שופט.

סאלח ח'יר: אחר כך ראש המועצה התחייב להביא כל מי שאתם רוצים ולא צריך לפגוע במרקם היחסים הטוב של פקיעין.

אופיר פינס-פז: ראש המועצה אמר את זה.

סאלח ח'יר: ברור שאנחנו לא מקבלים את תוצאות ועדת הבדיקה.

אופיר פינס-פז: המשטרה העבירה לכם עותק?

סאלח ח'יר: לא, זה הופיע באינטרנט.

אופיר פינס-פז: המפכ"ל אומר שהוא שוחח עם ראש העדה.

סאלח ח'יר: גם עם ראש העדה שוחחתי והם עדיין לא קיבלו את הדוח המלא של הוועדה, שנמצא אצלך.

סאלח ח'יר: לגבי הסקת מסקנות אישיות לגבי שוטרים וקצינים בהתנהלות המבצע, הן נבדקו על ידי המשטרה והוסקו מסקנות.

סאלח ח'יר: הטענה שלנו היא שאנחנו רוצים לא להתייחס אלינו כל הזמן בעוינות.

סאלח ח'יר: אתם עם מכונה משטרתית מאד משומנת בכל מה שנוגע לפרסום.

סאלח ח'יר: פרסמתם שתקפתם את המשפחה היהודית בבית שלה וסרטון שיצא מטעם המשטרה גרם לנו לנזק שאנחנו לא יכולים לתקן גם בחמש שנים.

סאלח ח'יר: עשרים שנה עובדים אנשי פקיעין לפתח את התיירות בפקיעין ופגעתם בה פגיעה אנושה, פגיעה כלכלית, פיזית ותדמיתית על העדה הדרוזית כולה.

סאלח ח'יר: לא ייתכן שבגלל שתי משפחות שבאו לעשות פרובוקציה בפקיעין תאמרו שיהודים עזבו את פקיעין.

סאלח ח'יר: היהודים לא עזבו את פקיעין.

סאלח ח'יר: המשפחה ההולנדית נמצאת היום בפקיעין ואני אתן לך את הטלפון שלה.

סאלח ח'יר: המשפחות היהודיות לא עזבו את פקיעין.

סאלח ח'יר: עזבו שתי משפחות שבאו ליהד את פקיעין, לעשות פרובוקציות בפקיעין ולא לחיות עם תושבי פקיעין.

סאלח ח'יר: הם חיו שלוש שנים עד שהרגשנו אותם בשנה האחרונה, כשהתחילו שריפות רכב, פרובוקציות ושיסוי למשטרת ישראל.

סאלח ח'יר: כל יום הם התלוננו למשטרה – אנשי פקיעין תקפו אותנו.

סאלח ח'יר: ממתי אנחנו תוקפים יהודים, מוסלמים או נוצרים?

סאלח ח'יר: הרי אחד שומר על השני.

סאלח ח'יר: למה הם היו פה שלוש שנים ורק בשנה האחרונה התחילה הפרובוקציה הבלתי סבירה ואותה אתם לא בודקים?

סאלח ח'יר: את מי עצרתם?

סאלח ח'יר: עצרתם נהג אגד שבא מאילת אחרי טיול עם תיירים, עצרתם שוטר משמר הגבול שיצא מהבית שלו ליד הח'ילווה.

סאלח ח'יר: מי היו העצורים שלכם?

סאלח ח'יר: בסוף עצרתם שני אנשים.

סאלח ח'יר: השוטרת שנתפסה באה למדרגות בית התפילה מלווה באנשים רבים, לא בשניים או בשלושה.

סאלח ח'יר: השוטרת באה ורצתה למסור את הנשק למאן דהוא.

סאלח ח'יר: אמרו לה – לא, אנחנו לא חושבים שאנחנו צריכים לקחת את הנשק.

סאלח ח'יר: את לא שבויה.

סאלח ח'יר: לקחו אותה לבית התפילה.

סאלח ח'יר: הכוח שהיה עם השוטרת ירה, נתקל בצעירים ונפצעו אנשים מתוך הכוח.

סאלח ח'יר: השוטרת היתה בצד.

סאלח ח'יר: היא נלקחה על ידי אנשים אחרי שהיא התחננה והוכנסה לבית התפילה.

סאלח ח'יר: לא היו שם אחד, שניים או עשרה אנשים שיכלו להוציא אותה מבית התפילה אילו המון של מאות אנשים היה צר על אותה שוטרת והיה רוצה לעשות בה שפטים.

סאלח ח'יר: זה לא היה המקרה.

סאלח ח'יר: בואו נדייק.

סאלח ח'יר: תתחילו לדבר אלינו קצת יפה.

סאלח ח'יר: תתחילו לדבר אלינו כאל בני אדם, תושבי המדינה.

סאלח ח'יר: תתחילו לדבר אלינו, במדיה לפחות, שאנחנו במצב טוב.

סאלח ח'יר: שהמשטרה תאמר שאנחנו במצב טוב.

סאלח ח'יר: שיחקנו אחר כך משחק כדורגל עם המשטרה.

סאלח ח'יר: תתחילו לדבר על הדברים הטובים בפקיעין.

סאלח ח'יר: יש דברים טובים בפקיעין, ריבונו של עולם.

סאלח ח'יר: אנחנו רוצים לחיות במדינה.

סאלח ח'יר: יש לנו שוטרים בתחנת מעונה, יש לנו קצינים בתחנת מעונה, יש לנו שוטרים בכל מקום בפקיעין.

סאלח ח'יר: מה אתם רוצים מאיתנו?

סאלח ח'יר: אתם רוצים לדחוף אותנו ללאומנות גזענית בעל כורחנו?

סאלח ח'יר: בבקשה.

סאלח ח'יר: ועדת הבדיקה לא יכולה להסיק מסקנות אמיתיות.

סאלח ח'יר: רק ועדת בדיקה ממשלתית נייטרלרית יכולה להסיק מסקנות ולהביא אותנו לדרך הנכונה, להמשך יחסים שבהם אנחנו מעוניינים.

סאלח ח'יר: אדוני, אנחנו הקורבן, אנחנו הנפגעים גם תדמיתית, גם כלכלית וגם בהרגשה היום יומית שלנו.

אופיר פינס-פז: אני מודה לך מאד.

אופיר פינס-פז: חבר הכנסת אזולאי, בבקשה.

דוד אזולאי: אני רוצה לברך את הצוות שחקר את העניין הזה ובראשם את המפכ"ל.

דוד אזולאי: חבל מאד שאנחנו מקיימים היום דיון על אירוע כל כך קשה.

דוד אזולאי: כולנו מכירים את העדה הדרוזית ויש לנו הערכה רבה לעדה וחבל שאירועים כאלה קורים.

דוד אזולאי: אדוני היושב ראש, הייתי מבקש שבסוף הדיון נקבל החלטה לגבי מח"ש.

דוד אזולאי: אחד הסעיפים אומר שיש כמה בדיקות שצריכות להיערך במח"ש והיות ואנחנו מכירים את הפעילות של מח"ש הייתי מבקש שנקבל החלטה שתהיה הגבלת זמן על חקירת האירועים האלה או שבעוד חמש שנים נקבל דוח על מה שהיה בפקיעין?

דוד אזולאי: לכן בקשתי היא שנגביל את החקירה בזמן ולא נאפשר למרוח את זה יתר על המידה.

דוד אזולאי: לא קיבלנו תשובה לשאלה האם הועמדו אנשים לדין, האם נפתחו תיקים, הוגשו כתבי אישום כלפי חשודים שביצעו כל מיני מעשים?

אופיר פינס-פז: למיטב ידיעתי לא היתה העמדה לדין ואין כתבי אישום נכון לרגע זה, אחרת המפכ"ל היה אומר את זה במפורש.

דוד אזולאי: הוא לא אמר אם יש אנשים שהועמדו לדין.

דוד אזולאי: בתקציר הדוח נאמר שהמבצע נחשף מבעוד מועד, דבר שפגע בגורם ההפתעה.

דוד אזולאי: לא קיבלנו תשובה לשאלה מי חשף, איך זה נחשף וכו'.

דוד אזולאי: זה חלק מהעניין שאנחנו דנים בו.

דוד אזולאי: מה זאת אומרת חשפו?

דוד אזולאי: באים ועל סמך זה המשטרה אחר כך מסתתרת או שיש באמת עובדות?

דוד אזולאי: אני חייב להגיד מילה על מפקד המרחב ניר מריאש.

דוד אזולאי: המחוז הצפוני זכה לקצין מעולה, קצין מצוין שהכרתי במלחמת לבנון השנייה.

דוד אזולאי: חבל שהאיש שילם מחיר יקר, אבל אני לא אכנס לזה ואני משאיר את זה לשיקול דעת המשטרה.

דוד אזולאי: לגבי מפקד יחידת ארבל נאמרו דברים קשים ואני שואל את המפכ"ל – האם מעבירים אותו מתפקידו ובזה תם ונשלם או שיש כוונה גם להעמידו לדין?

דוד אזולאי: לפי התיאורים שאני רואה כאן נעשו דברים מאד מאד חמורים.

דוד אזולאי: אי אפשר להתעלם מעניין החטיפה או השכחה של אותה שוטרת.

דוד אזולאי: אין ספק שזה אירוע קשה כשפתאום שוטרת נחטפה, נשכחה במקום או הגיעה למקום.

דוד אזולאי: אני לא יודע איך להגדיר את זה, אבל לפי הגדרת המשטרה היתה שם חטיפה.

דוד אזולאי: האם המשטרה יודעת מי היו שותף לחטיפה הזאת, מי האנשים שנתנו את ידם למעשה כזה?

דוד אזולאי: כפי שאמר חברי, חבר הכנסת דב חנין, אני מאד מקווה שלא נצטרך לקיים שוב דיונים על עוד אירועים עם העדה הדרוזית או עם המגזר הערבי.

דוד אזולאי: פעם אחת ולתמיד צריך להכיר את הרגישויות בקבוצות האלה כדי שלא נגיע, חלילה, לעימותים מיותרים עם אותם אנשים שידועים כאזרחים טובים.

דוד אזולאי: תודה.

אופיר פינס-פז: תודה.

אופיר פינס-פז: חברים, אני מבקש לא לחזור על דברי אחרים.

אופיר פינס-פז: חבר הכנסת פלסנר, בבקשה.

יוחנן פלסנר: תודה.

יוחנן פלסנר: אני מודה למפכ"ל שבא לכאן לתת דיווח ולאורחים הנכבדים.

יוחנן פלסנר: אין ספק שמהביקורים שלנו בשטח היתה בעיה חמורה שדרשה טיפול.

יוחנן פלסנר: ראש המועצה אמר בנוכחות הפיקוד של המשטרה שפנו אל המשטרה ואמרו – יש לנו בעיה עם רעולי פנים, אנחנו לא שולטים בהם, תפקידכם להשליט סדר.

יוחנן פלסנר: אין ספק שהיתה כאן בעיה אמיתית שדרשה טיפול ועכשיו השאלה היא איזה סוג של טיפול ניתן.

יוחנן פלסנר: הטיפול המשטרתי שניתן נחקר, המשטרה צריכה לדעת לחקור את עצמה בעניינים מבצעיים כאלה והיא אכן חקרה את עצמה והסיקה מסקנות.

יוחנן פלסנר: אני חושב שזה לא מענייננו להיכנס לפרטי התחקיר ולראות אם היה צריך להיערך עם עוד 50 שוטרים או עם עוד 20 שוטרים.

יוחנן פלסנר: זה לא תפקידנו ואין לנו כלים לעשות את זה.

אופיר פינס-פז: דוח הוועדה אמר שהיתה כאן תקלה מבצעית ועל ההיבטים המבצעיים נדון בוועדת המשנה.

יוחנן פלסנר: ברור שלא נכון לבוא עם הצהרות גורפות לפני שנכנסים לפרטים המבצעיים.

יוחנן פלסנר: זה גם לא אחראי מבחינתנו.

יורם מרציאנו: מי יושב ראש ועדת המשנה?

אופיר פינס-פז: מי זה יכול להיות?

יוחנן פלסנר: היתה בעיה של הפרות סדר ותושבי פקיעין ראויים לכך שהמשטרה תהיה שם ותגן עליהם.

יוחנן פלסנר: כאנשי ציבור אנחנו צריכים לדאוג להשקיט את הרוחות ולא להתסיס.

יוחנן פלסנר: יש כאן הזדמנות ליצור כותרות ולנסות לפגוע בברית הדמים שלנו עם העדה הדרוזית, אבל צריך לוודא שכאנשי ציבור נהיה אחראים, לא נתסיס ונשמור על האינטרס הציבורי.

יוחנן פלסנר: נזכור שזאת ברית לא חד צדדית אלא יש בה מחויבות של הממסד, של המערכת הפוליטית ושל אנשי הציבור כלפי העדה, ויש גם מחויבות של מנהיגי העדה ושל האזרחים כלפי הציבור.

יוחנן פלסנר: שני לקחים – אני חושב שנכון לראות איך ברמת התחנה אנחנו יוצרים מכניזם שוטף לשיתוף פעולה עם הנכבדים ועם ראש הרשות כדי שיהיה מצב של דיאלוג מתמשך ולמסד אותו, כדי שלא יהיה מקרי אי הבנה כאלה שוב בעתיד.

יוחנן פלסנר: אנחנו, כנבחרי ציבור, צריכים לראות את בעיות העומק.

יוחנן פלסנר: יש כאן בעיות ומצוקות אמיתיות של הקהילה ואולי אנחנו, כוועדה, מול משרד הפנים ומול משרד ראש הממשלה נשתמש בזה כהזדמנות לפתור את בעיות העומק שהביאו לפער של צעירים מול מבוגרים ולמצוקות של העדה.

אופיר פינס-פז: תודה רבה.

אופיר פינס-פז: חבר הכנסת כחלון, בבקשה.

משה כחלון: תודה.

משה כחלון: הדוח הזה הוא דוח קשה, דוח חמור ושלא ייקל בעיניכם הדבר, כשמדיחים תת ניצב, מפקד מרחב.

משה כחלון: אני רואה בזה דבר מאד מאד קשה.

משה כחלון: אני מכיר אותו ואם היו נותנים לי רשימה של חמישים תת ניצבים, הוא האחרון שהייתי אומר עליו שהוא אדם אלים או אדם שפועל בצורה לא מעודנת.

משה כחלון: הוועדה אמרה את דברה ואנחנו מכבדים את זה כמובן.

אופיר פינס-פז: הוועדה לא אמרה שהוא אלים אלא שהוא כשל בכמה דברים.

משה כחלון: תודה על התיקון.

משה כחלון: הנושא השני הוא הערה למפקד מחוז.

משה כחלון: אני גם חושב שזה דבר חמור, אבל מכיוון שהחלטת, אדוני המפכ"ל, אני מכבד את זה.

משה כחלון: הייתי מבקש לשאול את המפכ"ל מה הסטטוס הקיים היום.

משה כחלון: מר ח'יר רוצה ועדת חקירה ממלכתית ולאחר המקרה גם אני תמכתי בוועדת חקירה ממלכתית, אבל הוועדה אמרה את דברה ואם יש דברים שהם לא כל כך חריגים, הייתי מציע שלמען המחר צריך לשים סוף לעניין הזה, להפיק לקחים ולהמשיך הלאה.

משה כחלון: אני מציע לקבל את המלצות המשטרה, לכבד אותן ולטפל במחר.

משה כחלון: הכוונה שלי היא לבדוק מה הסטטוס, מה קורה היום – ההתגרויות נמשכות?

משה כחלון: יש מתחים?

משה כחלון: יש בעיות?

משה כחלון: המצב נרגע?

משה כחלון: המצב החמיר?

משה כחלון: מה קורה עכשיו?

משה כחלון: איך אתם מתכוונים לטפל בהמשך?

משה כחלון: תודה.

אופיר פינס-פז: תודה רבה לך.

אופיר פינס-פז: חבר הכנסת סוויד, בבקשה.

חנא סוייד: אני חושב שקיבלנו הוכחה ניצחת לכך שוועדת הבדיקה לא סיפקה את הסחורה.

חנא סוייד: דרשנו ועדת חקירה ציבורית, שתבדוק את ההשלכות הציבוריות של מה שקרה ולא ועדת בדיקה שמתרכזת בתיאוריה המלחמתית ודרך קבלת ההחלטות בתוך המשטרה.

חנא סוייד: את זה ודאי המשטרה היתה עושה, אבל לגבי ההשלכות הציבוריות של מה שקרה על יחסי הגומלין בין המשטרה לאוכלוסיה לא קיבלנו מענה.

חנא סוייד: אני רוצה להזכיר שחבל מאד שמח"ש תמשיך לנהל את החקירה בעניין היריות והשימוש בנשק חם.

חנא סוייד: אני קורה לוועדה להמליץ להוציא את החקירה הזאת מידי מח"ש.

אופיר פינס-פז: מי צריך לחקור?

אופיר פינס-פז: אתה רוצה לחקור, חבר הכנסת סוויד?

חנא סוייד: אני לא רוצה, אבל יש הרבה דרכים לחקור.

חנא סוייד: יש שופט חוקר ויש דרכים רבות לעשות את זה.

חנא סוייד: אני לא רוצה לחקור ואולי אני אציע לך לחקור, אדוני היושב ראש.

אופיר פינס-פז: אני לא, תודה.

אופיר פינס-פז: אני אומר גם לך, אדוני המפכ"ל, שאני מתכוון לקיים דיון בקרוב על מה שקורה עם החקירה של רשות המסים.

אופיר פינס-פז: הדבר הזה נמשך ונמשך ואני רוצה להבין מה קורה פה.

מפכ"ל המשטרה רנ"צ דודי כהן: החקירה הסתיימה.

אופיר פינס-פז: המפכ"ל מודיע לי שהחקירה הסתיימה מזמן והעניין נמצא בפרקליטות.

אופיר פינס-פז: אם כך נצטרך להעביר את הדיון לוועדת החוקה, חוק ומשפט.

חנא סוייד: אני חושב שצריך לבדוק האם היה ראוי להיכנס לכל המהלך הזה.

חנא סוייד: השאלה היא האם כל מה שקרה הוכיח שהיה כדאי להיכנס או שבכלל לא היה צריך להיכנס ולא היה צריך אחר כך לחקור את כל השרשרת המסובכת של ההחלטות ולהגיד ששוטרת נחטפה כאשר היא נלחמת בסמטאות של פקיעין.

חנא סוייד: מאד מוזר שמישהו הולך בתוך הסמטאות של פקיעין וזה נותן קונוטציה מאד שלילית.

חנא סוייד: זאת לא חטיפה ולא שום דבר.

חנא סוייד: אני רוצה להתרכז בנושא היישוב היהודי בפקיעין.

חנא סוייד: המפכ"ל דיבר על ההיסטוריה של היישוב היהודי בפקיעין ואמר שאמר שהוא נמשך מימי בית שני עד היום.

חנא סוייד: אני מבין שהוועדה לא בדקה בדיוק את זה, אבל אני חושב שיש כאן נסיון להסיט את כל המאורעות הקשים שהיו והכשל של פעילות המשטרה לעניין של יחסי יהודים וערבים בפקיעין.

חנא סוייד: בפקיעין יש תופעה מאד מוזרה – הבנתי שהשר לשעבר דרעי בחר לגור באיזור פקיעין וחשבתי שאולי זה נסיון שלו להתחבר לשורשים.

חנא סוייד: אבל באות לשם משפחות ממנהטן ומהולנד ואומרות שאלו שורשים יהודיים ונכנסות לשם ובו זמנית עם הכניסה הזאת האש בערה בפקיעין.

חנא סוייד: אני חושב שאת זה המשטרה צריכה לבדוק בראש ובראשונה.

חנא סוייד: ממנהטן לא באים אנשים שהם חסידי אומות עולם לגור בפקיעין עם ברית הדם שדיברתי עליה.

אסתרינה טרטמן: אין הבדל אם זה חלק מישראל ויש אחווה ולא מעניין מי גר שם.

אסתרינה טרטמן: זה לא קשור.

אופיר פינס-פז: אחווה היא דבר חשוב ביותר ועל אחווה צריך לעבוד.

אסתרינה טרטמן: הדרוזים משרתים בצבא, הם אזרחי ישראל נאמנים ואין הבדל.

חנא סוייד: תלכי לשם ותחיי שם בשלום, אף אחד לא מונע את זה ממך, אבל לא צריך להתגרות באוכלוסיה.

אסתרינה טרטמן: אין הבדל ואל תצרו הבדל מלאכותי.

אסתרינה טרטמן: הוא מיותר.

אופיר פינס-פז: תודה חבר הכנסת מרציאנו, בבקשה.

יורם מרציאנו: תודה.

יורם מרציאנו: אני מקדם בברכה את הדיון החשוב הזה ומקבל בברכה את חברינו מהעדה הדרוזית.

יורם מרציאנו: כאזרח גאה במדינת ישראל אני בהחלט רואה את עצמי כשותף לעדה הדרוזית, שותף לנשק, שותף לחיים.

יורם מרציאנו: יש מרקם יחסים ארוך והיסטורי שלנו אתכם ולא הייתי רוצה שהוא ייפגע, אבל אני עוד יותר גאה להיות אזרח במדינת ישראל שיש בה משטרה חזקה שגם חוקרת את עצמה.

יורם מרציאנו: אני רוצה לומר דברים טובים על המשטרה – משטרה שמעירה למפקד מחוז, משטרה שבוועדת שלה מדיחה מפקד מרחב, אחרי שאני שומע עליו דברים חיוביים, זאת בהחלט משטרה שראויה להערצה ולהערכה וזה מראה שאנחנו חיים במדינה דמוקרטית, שגם יודעת לחקור את עצמה ולבדוק את עצמה.

יורם מרציאנו: עם כל הכבוד למשטרה, אנטנה סלולרית היא לא בדיוק העניין שהביא לכל מה שקרה בפקיעין.

יורם מרציאנו: אני לא מומחה בענייני משטרה, אבל אני חושב שהיה פה כשל מודיעיני.

יורם מרציאנו: אמר יושב ראש הוועדה שאנחנו לא רואים אנשים שנכנסים עם מסיכות ומכינים רימוני גז.

יורם מרציאנו: קרה פה משהו במשך השנים, שלא עלינו עליו, לצערי הרב.

יורם מרציאנו: הרי זה לא דבר שהתפוצץ בוקר אחד – באו בלילה, התקינו אנטנה סלולרית ונכנסו 200 שוטרים.

יורם מרציאנו: גם השוטרים לא היו בדיוק באותו רגע במצב של כניסה אלא היה מידע מודיעיני שמשהו הולך לקרות.

יורם מרציאנו: מנסיוני בלוד, כל פעם שבאנו עם מאות שוטרים לבצע הריסה של בית או להיכנס למקום שבו חיה אוכלוסיה ערבית, לא הגענו לתוצאה טובה.

יורם מרציאנו: אנחנו זוכרים את אירועי ההריסה בלוד, ברחוב יוספטל, כשהיינו צריך להביא את שמעון פרס, שהיה יושב ראש הכנסת אז, על מנת להרגיע את הרוחות.

יורם מרציאנו: באותו יום היה שם גם ירי, גם פגיעה בשוטרים וגם פגיעה באזרחים.

יורם מרציאנו: אדוני המפכ"ל, אתה הרי מכיר את אוכלוסיית בני המיעוטים גם מתפקידך כמפקד המחוז, גם מתפקידך כראש אגף מודיעין וגם מתפקידך הנוכחי כמפכ"ל המשטרה.

יורם מרציאנו: אני חושב שהיינו צריכים להידבר ולדבר איתם לפני כן והיינו מונעים את האירועים האלה.

יורם מרציאנו: מה עוד, אולי בדוחות המודיעיניים שלכם ראיתם מה הולך לקרות ולא הייתם מספיק ערוכים להידברות לפני הכניסה למבצע, שהוביל לעניין הזה.

יורם מרציאנו: אני רוצה לומר ליושב ראש הוועדה – המשטרה חקרה את עצמה ויפה שכך.

יורם מרציאנו: מעבר לכך, יש שם מרקם יחסים עדין בנושאים החברתיים, שבהם אנחנו צריכים לטפל.

יורם מרציאנו: צריכה לקום ועדת חקירה שתבדוק מה קרה במועצה הזאת, איפה ככשלנו בשירותים שלנו למועצה, שהביאו לכאוס הגדול ב-30 באוקטובר 2007?

יורם מרציאנו: מעבר לבדיקה שעשתה המשטרה צריכה להיערך בדיקה אמיתית ומקיפה על היחסים בין יהודים לערבים, למוסלמים, לנוצרים ולכולם ולראות מה קרה שם.

יורם מרציאנו: אני משוכנע שעל זה צריך לשים את האצבע ולא רק על המקרה הפלילי.

יורם מרציאנו: אנחנו מדינה שחוקרת את עצמה ומח"ש חוקרת ותגיע לתוצאות.

יורם מרציאנו: אני לא יודע מה יהיו התוצאות, אבל מדינה שבודקת את עצמה, חוקרת את השוטרים שלה ומדיחה אותם, היא מדינה שאני גאה לחיות בה.

אופיר פינס-פז: תודה רבה.

אופיר פינס-פז: חבר הכנסת זחאלקה, בבקשה.

ג'מאל זחאלקה: כבוד היושב ראש, אני מתפלא על הפליאה.

ג'מאל זחאלקה: למשטרה יש בעיה של אלימות וכשמדובר במחאה של אזרחים ערבים, לא משנה אם הם דרוזים או מוסלמים או נוצרים, המשטרה היא משטרה אלימה.

ג'מאל זחאלקה: אי אפשר אחרת.

ג'מאל זחאלקה: כל מי שחקר לעומק את התנהגותה של המשטרה בנושאים אלה – היתה ועדת אור לאירועי אוקטובר ואחרי אוקטובר נהרגו אזרחים ערבים.

ג'מאל זחאלקה: רק השבוע נהרג מישהו בנגב.

ג'מאל זחאלקה: כל הדברים האלה מראים שהיחס של המשטרה למחאה של ערבים הוא יחס של עוינות ולא יחס לאזרחים.

ג'מאל זחאלקה: זה צד אחד של העניין – זלזול באנשים, ממש מערב פרוע.

ג'מאל זחאלקה: צריך לראות גם מה קורה בציבור הערבי וגם אצל בני העדה הדרוזית הערבים.

ג'מאל זחאלקה: יש מצב טעון שהוא תוצאה של הזנחה, של אפליה.

ג'מאל זחאלקה: אדוני המפכ"ל, אמרת שזה אירוע מקומי אבל אני אומר לך שאתה טועה משתי סיבות – ראשית, המשטרה היא אותה משטרה בכל מקום והיא תתנהג בצורה דומה אלא אם יהיה שינוי יסודי.

ג'מאל זחאלקה: אתה אומר שהיו כשלים טכניים, אבל זאת לא הבעיה.

ג'מאל זחאלקה: יש כאן בעיה יסודית שמקומה בעולם הערכים ולא בעולם המינהל.

ג'מאל זחאלקה: אל תחפשו את העניין המינהלי.

ג'מאל זחאלקה: זה עניין של תרבות אלימה בתוך המשטרה והפנמה של יחס גזעני ומזלזל כלפי הציבור הערבי.

ג'מאל זחאלקה: המשטרה היא אותה משטרה בכל מקום.

יוחנן פלסנר: יחס גזעני?

יוחנן פלסנר: על מה אתה מבסס את זה?

יוחנן פלסנר: אל תגזים.

יוחנן פלסנר: יש גבול.

ג'מאל זחאלקה: להפגנות של יהודים לא מתייחסים כך.

יורם מרציאנו: חבר הכנסת זחאלקה, חבל שאני לא יכול להראות לך תמונות מההפגנה של עובדי עיריית לוד, איך התנהגו אליהם השוטרים.

ג'מאל זחאלקה: אני רוצה לראות משטרה שהורגת אזרחים, שיורה עליהם ושהמדינה לא מזדעזעת.

אסתרינה טרטמן: דבר לעניין.

ג'מאל זחאלקה: אני לא רוצה להגיד לך מה שאמרתי לליברמן.

ג'מאל זחאלקה: תנו לי לסיים.

ג'מאל זחאלקה: המשטרה היא אותה משטרה בכל מקום והבעיות הן אותן בעיות.

ג'מאל זחאלקה: יש מצב טעון, לזוגות צעירים אין איפה לבנות בית, יש הפקעת קרקעות, יש זלזול בצד הסביבתי, יש אפליה.

ג'מאל זחאלקה: אלה הבעיות וזה לא רק עניין של משטרה.

משה כחלון: סיימת את ההסתה שלך להיום.

ג'מאל זחאלקה: אם להגיד את האמת בעיניך זה הסתה, אני לא רוצה שכאן יטאטאו את הבעיות מתחת לשטיח.

ג'מאל זחאלקה: אתם מטאטאים את הבעיות מתחת לשטיח.

יורם מרציאנו: כשיש הפגנה של יהודים לא מפזרים אותה, רק של המפגינים הערבים?

ג'מאל זחאלקה: שמעתי כאן מילים קשות.

ג'מאל זחאלקה: מדברים על האזרחים הדרוזים כעל חיילים, ברית דמים, ומזה נובעות זכויותיהם.

ג'מאל זחאלקה: הגיע הזמן לאזרח אותם.

יוחנן פלסנר: מילים קשות?

יוחנן פלסנר: הם מחוייבים למדינה.

יוחנן פלסנר: אתה מחויב?

ג'מאל זחאלקה: הגיע הזמן לאזרח אותם.

אסתרינה טרטמן: אתה מתנער מחובתך.

ג'מאל זחאלקה: אתה לא מתייחס אליהם כאל אזרחים, אתה מתייחס אליהם כאל חיילים.

ג'מאל זחאלקה: אתה אומר ברית דמים, אבל זאת ברית חיים של סולידריות אזרחית.

ג'מאל זחאלקה: הם אזרחים.

אופיר פינס-פז: תודה.

אופיר פינס-פז: סגן המפכ"ל לשעבר, חבר הכנסת אהרונוביץ', בבקשה.

יצחק אהרונוביץ': תודה.

יצחק אהרונוביץ': ברשותך, היושב ראש, יש לנו משטרה טובה מאד.

יצחק אהרונוביץ': לא משטרה טובה, משטרה טובה מאד.

יצחק אהרונוביץ': אני מכיר באופן אישי את המפכ"ל ואני מכיר את הסוללה הזאת וגם את מפקד המחוז הצפוני, את מריאש ואת כולם.

יצחק אהרונוביץ': יש לנו קצינים טובים ושוטרים עוד יותר טובים וזאת לא הזירה.

יצחק אהרונוביץ': אני מבין שיש נורמה אצל כמה חברי כנסת שמנצלים כל הזדמנות להנחתה.

יצחק אהרונוביץ': הם מחפשים כל הזמן לתקוף את המשטרה, אבל אני אגן על המשטרה בכל מקום, כולל בוועדה הזאת.

יצחק אהרונוביץ': כשמגיעה לה הגנה אני אתן לה הגנה ואני דוחה בשאט נפש את הנסיון לדחוק את המשטרה לחצר האחורית וכל פעם לזרוק עליה את הצרות של מדינת ישראל.

יצחק אהרונוביץ': יש לנו משטרה אחת וצריך לזכור את זה.

יצחק אהרונוביץ': לגבי העדה הדרוזית – אני מכיר, יודע ומוקיר באופן אישי ואני מלווה את העדה הזאת.

יצחק אהרונוביץ': הבעיה שלהם איננה פקיעין, הבעיה שלהם איננה האירוע, הבעיה שלהם היא בעיה חברתית-כלכלית שצריך לפתור אותה בצורה יסודית כי זה יעלה.

יצחק אהרונוביץ': הייתי באירוע הקשה בבית ג'אן לפני עשרים שנה, אירוע שהיה הרבה יותר קשה מפקיעין, אבל שום דבר לא קרה.

אופיר פינס-פז: היית שר תיירות, יש שם יכולת תיירותית נהדרת.

יצחק אהרונוביץ': נגיע לתיירות.

יצחק אהרונוביץ': אני מדבר על הפרות ועל התנקשויות.

יצחק אהרונוביץ': אני מגנה באופן נחרץ את ההתנהגות של אנשי פקיעין כלפי המשטרה.

אופיר פינס-פז: אתה מתכוון לאותם אנשים, לא לכל אנשי פקיעין.

יצחק אהרונוביץ': בוודאי, בוודאי.

יצחק אהרונוביץ': אני אומר שאי אפשר לפגוע בשוטרים, כי אותם שוטרים שהלכו לפזר או לעצור, יש ביניהם גם שוטרים מהכפר עצמו, מפקיעין.

מוחמד פדול: 300 שוטרים באים לעצור?

יצחק אהרונוביץ': עזוב אותי מה-300.

יצחק אהרונוביץ': אני לא מדבר על 300.

יצחק אהרונוביץ': אל תלמד אותי על ה-300.

אופיר פינס-פז: חבר הכנסת אהרונוביץ', משפט אחרון בבקשה.

יצחק אהרונוביץ': תן לי לסיים.

אופיר פינס-פז: אתה לא חבר הוועדה ואני מאפשר לך לדבר.

אופיר פינס-פז: אנחנו חייבים לסיים.

יצחק אהרונוביץ': עברתי על הדוח והוועדה אמרה דברים מאד קשים כלפי מפקד המחוז, כלפי מפקד המרחב.

יצחק אהרונוביץ': היא נקטה בפעולות נכונות, ראויות ומקצועיות.

יצחק אהרונוביץ': לכן אני אומר שצריך לשמור על האיזונים, לא לבוא בעליהום ולמצוא את הדיאלוג.

יצחק אהרונוביץ': מילה על תיירות – פקיעין היא דוגמה לתיירות.

אופיר פינס-פז: עזוב, לא הספקת.

אופיר פינס-פז: היית זמן קצר.

יצחק אהרונוביץ': הספקתי ופקיעין קיבלה נתח יותר מכל כפר אחר כי זה כפר תיירותי.

אופיר פינס-פז: תודה רבה.

אופיר פינס-פז: חבר הכנסת ברוורמן, בבקשה.

אבישי ברוורמן: תודה.

אבישי ברוורמן: אני מתפלא על השר לביטחון פנים כי אין משאבים למשטרה והביצועים של המשטרה נובעים גם מזה שאין לה משאבים.

אבישי ברוורמן: לגבי פקיעין – אני בטוח שהמשטרה תתקן את הליקויים, אבל אני שומע את הזעקה ולכן ביקשתי שתקום ועדת חקירה פרלמנטרית.

אבישי ברוורמן: יש בעיה ואמר זאת גם ידידי, אהרונוביץ', כי הציבור הזה מקופח כל השנים וכאשר לא לוקחים בחשבון את הרגישות שלו, קורים אסונות כאלה.

אבישי ברוורמן: כל הממשלות מקפחות את הדרוזים ולכן בלי תמיכה בדרוזים ובלי התייחסות ספציפית אליהם יקרו אסונות יותר גדולים.

אופיר פינס-פז: תודה רבה לחבר הכנסת ברוורמן.

אופיר פינס-פז: מאזן סויד, בבקשה.

מאזן סויד: לפני שבועיים המשטרה רצתה לבצע שבעה מעצרים.

מאזן סויד: הגיעה לכפר ניידת משטרה עם שלושה שוטרים וביצעה את המעצרים מול העיניים של התושבים ללא שום התנגדות או התפרעות.

מאזן סויד: כבוד המפכ"ל, למה שכרוצים לבצע עוד ארבעה מעצרים צריך להביא 300 שוטרים או יותר?

מאזן סויד: שנית, מדברים על חטיפה.

מאזן סויד: אני כתושב פקיעין וכנציג ציבור מגנה את המילה חטיפה.

מאזן סויד: היתה נטישה.

מאזן סויד: המילה חטיפה מרגיזה את תושבי כפר פקיעין, את העדה הדרוזית וזה מבייש למשטרת ישראל להשתמש במילה כזאת בדוח.

ניסן סלומינסקי: אתה מגנה את הצתת הבתים היהודים?

מאזן סויד: אני מגנה כל אלימות.

מאזן סויד: אנחנו במדינת חוק.

ניסן סלומינסקי: איזו אלימות היהודים עשו שם?

אופיר פינס-פז: כפי שאמרתי בפתיח, כל חברי ועדת הפנים חתמו והצביעו על בקשה לוועדת בדיקה ממשלתית, לא ועדת חקירה ממלכתית ולא ועדת חקירה פרלמנטרית.

אופיר פינס-פז: לאבישי היתה יוזמה להקים ועדת חקירה פרלמנטרית, אבל כוועדת הפנים זו היתה בקשתנו לא מכיוון שחשבנו שהמשטרה לא יכולה לחקור את עצמה אלא כי חשבנו שיש היבטים ציבוריים לאירועים, לא רק משטרתיים.

אופיר פינס-פז: ההיבטים הציבוריים לא נחקרו לעומק על ידי המשטרה והיא גם לא יכולה לחקור אותם לעומק.

אופיר פינס-פז: זה לא תפקידה והיא גם לא יכולה.

אופיר פינס-פז: אנחנו נצטרך להתמודד עם הנושאים הפנימיים – מה קורה בפקיעין?

אופיר פינס-פז: הרי ברור לכולם שהאנטנה הסלולרית היתה טריגר אבל היא לא היתה הנושא המהותי.

אופיר פינס-פז: היה שם סיר לחץ שהתפוצץ בעקבות האנטנה, אבל זה היה יכול להתפוצץ בעקבות כל עניין אחר ובכל עיתוי אחר.

אופיר פינס-פז: עדיין לא הגענו לשורשים של מה שקורה שם.

אופיר פינס-פז: אני לא יודע אם יש שם מתח גדול בין הרוב הטוטלי הדרוזי לבין המיעוט הקטן היהודי, אני לא יודע אם זאת הסיבה, אבל משהו לא בסדר במה שקורה שם לעומק והדבר הזה עדיין לא נבדק ולא טופל.

אופיר פינס-פז: חייב להיות טיפול מערכתי כולל והוועדה תטפל אותו.

אופיר פינס-פז: אני קורא לנכבדי היישוב לטפל בזה, המשטרה צריכה להיות קשובה לזה ובסופו של יום אנחנו צריכים להגיע למצב שמאפשר לכולם לפתוח דף חדש.

אופיר פינס-פז: לגבי ועדת החקירה הממשלתית – ראשית, אני רוצה לברך את ניצב קראוזה ואני חושב שהוועדה עשתה עבודה חשובה וטובה.

אופיר פינס-פז: לידיעתך, חבר הכנסת זחאלקה, את המכות הראשונות שלי משוטרים קיבלתי מקראוזה בהפגנת סטודנטים יהודים שאני ארגנתי בירושלים, כך שאתה לא צריך להרגיש מקופח.

אופיר פינס-פז: הוא עלה עליי עם הסוס.

אופיר פינס-פז: אני רוצה לברך את ניצב קראוזה ואני גם חושב שהוא איש עם נסיון רב ורלוונטי לחקירה והמפכ"ל מינה אותו בצדק.

אופיר פינס-פז: הדבר היחיד שאני מתקשה לקבל, אדוני המפכ"ל, עם כל הכבוד שאני רוחש לך – כשאתה התעקשת על ועדת חקירה משטרתית, אני חושב שהיית חייב לקבל את כל ההמלצות שלה, מא' עד ת', גם את אלה שאתה פחות מסכים להן.

אופיר פינס-פז: למה?

אופיר פינס-פז: מהטעם הפשוט – הצדק צריך להיעשות והוא גם צריך להיראות.

אופיר פינס-פז: ברגע שפסלתם את האופציה לוועדה חיצונית, לדעתי הדרך הנכונה היתה לקבל את כל ההמלצות של הוועדה הפנימית.

אופיר פינס-פז: יכול להיות שלא הסכמת לקבל חלק מההמלצות על בסיס ענייני לגמרי ועל פי שיקול דעתך, אבל אף על פי כן אני אומר את זה.

אופיר פינס-פז: אני שומע דברים טובים על תת ניצב ניר מריאש וגם החברים בוועדה שמעו, אבל בוא נאמר את האמת – בשורה התחתונה מסלול הקידום שלו לא באמת נפגע.

אופיר פינס-פז: כפי שנאמר פה, הוא היה מיועד לתפקיד שהוא עבר אליו, הוא עבר אליו חודשיים לפני שהוגשו מסקנות הוועדה והוא נמצא במסלול שנקבע לו מראש.

אופיר פינס-פז: גם כך הוא לא היה אמור לעשות תפקיד פיקודי במשך שנתיים.

אופיר פינס-פז: אני רוצה שיהיה ברור – אני לא מחפש אף אחד ואני חושב שמה שחשוב הוא ללמוד את הלקחים כדי שאירוע מסוג כזה לא יישנה, אבל אני לא משוכנע שהלקחים באמת נלמדו.

אופיר פינס-פז: המחוז הצפוני הוא מחוז קשה, קשה מאד לפקד עליו ואין בכלל ספק בזה.

אופיר פינס-פז: באופן אובייקטיבי הוא מחוז רגיש ומתוח אבל גם באופן סובייקטיבי קורים שם אירועים גדולים והשאלה היא – האם למדנו את הלקחים מאירועי אוקטובר למרות שהם שונים ממה שקרה בפקיעין?

אופיר פינס-פז: האם נלמדים לקחים במחוז הזה?

אופיר פינס-פז: אפילו לשיטתה של המשטרה ולא חשוב אם זאת פקיעין או סכנין, הוועדה קבעה שהיה כשל בהיערכות, השאלה היא האם צריך להיכנס בכוח כזה ובהיקף כזה לפקיעין או לכל יישוב אחר במחוז הצפוני באירוע מסוג כזה, כשרוצים לעצור כמה אנשים ששרפו אנטנה סלולרית?

אופיר פינס-פז: זאת שאלה שקשורה להיערכות המבצעית.

אופיר פינס-פז: ההיבטים המבצעיים של פעולות אירועי פקיעין יידונו לא בפורום הזה אלא בישיבה סגורה של ועדת המשנה.

אופיר פינס-פז: אדוני המפכ"ל, אני רוצה להודות לך וגם להעריך את העובדה שהגעת לכאן באופן אישי כדי לדבר עם חברי הוועדה, להציג בפניהם את הדוח, לשמוע את עמדותיהם ואת דעותיהם.

אופיר פינס-פז: אני חושב שזה מכובד וזה ראוי וכך זה צריך להיעשות.

אופיר פינס-פז: אני רוצה לאפשר לך להקשיב בקצרה להערות ולשאלות של חברי הכנסת.

מפכ"ל המשטרה רנ"צ דודי כהן: תודה.

מפכ"ל המשטרה רנ"צ דודי כהן: אני אסכם בכמה דקות את כלל השאלות שנשאלו על ידי חברי הוועדה.

מפכ"ל המשטרה רנ"צ דודי כהן: למותר לציין שאני מאד מעריך את הוועדה והנוכחות שלי ושל הצוות באמת נחוצה.

מפכ"ל המשטרה רנ"צ דודי כהן: אני מאד מעריך את העדה הדרוזית וכפי שאתם יודעים, יש מאות שוטרים מהעדה הדרוזית שמשרתים במשטרה.

מפכ"ל המשטרה רנ"צ דודי כהן: יש במשטרה ניצב דרוזי ויש לנו יחסי עבודה מלאים גם בתוך הארגון, גם ביישוב פקיעין וגם בכלל היישובים הדרוזים בצפון.

מפכ"ל המשטרה רנ"צ דודי כהן: מאידך, שאף אחד לא יתבלבל עם העובדות – הדוח של הוועדה גלוי ואפשר לקרוא אותו.

מפכ"ל המשטרה רנ"צ דודי כהן: כל העדויות של השוטרים ושל האזרחים גלויות ואפשר לקרוא אותן.

מפכ"ל המשטרה רנ"צ דודי כהן: מי שיקרא את העדויות יתרשם בדיוק כפי שאני התרשמתי וכפי שאני הבאתי את זה לידי ביטוי בדברי הפתיחה שלי.

מפכ"ל המשטרה רנ"צ דודי כהן: שאף אחד לא יתבלבל – העובדות מאד ברורות, הדברים מאד ברורים, החיילת נחטפה וכן הלאה וכן הלאה.

מפכ"ל המשטרה רנ"צ דודי כהן: אני רוצה להגיד ליושב ראש הוועדה שקיבלתי את כל ההמלצות של הוועדה, ההמלצות הארגוניות וההמלצות המבצעיות.

מפכ"ל המשטרה רנ"צ דודי כהן: הקלתי בדינו של קצין אחד, שחשבתי שהוא גילה אומץ לב ולכן החלטתי לא להעיר לו.

מפכ"ל המשטרה רנ"צ דודי כהן: מעבר לזה קיבלתי את כל המלצות הוועדה כפי שהן ולא שיניתי כהוא זה.

מפכ"ל המשטרה רנ"צ דודי כהן: לעניין מח"ש – מי שחוקר שוטרים במדינת ישראל הוא משרד המשפטים ולכן משרד המשפטים חקר את הירי.

מפכ"ל המשטרה רנ"צ דודי כהן: זה שירה הודה בזה, מי שירה שיתף פעולה למיטב ידיעתי ואנחנו גם ממתינים להמלצות של מח"ש.

מפכ"ל המשטרה רנ"צ דודי כהן: צריך לזכור שבמוצאי שבת קודם לאירוע נכנס כוח משטרה לטפל באירוע של זריקת רימון רסס והותקף על ידי תושבי המקום.

מפכ"ל המשטרה רנ"צ דודי כהן: הניידת ניזוקה, ציוד נגנב ושוטרים יצאו משם פצועים.

אסתרינה טרטמן: על איזה רקע הושלך רימון?

מפכ"ל המשטרה רנ"צ דודי כהן: פלילי.

מפכ"ל המשטרה רנ"צ דודי כהן: לכן, שאף אחד לא יתבלבל בעובדות.

מפכ"ל המשטרה רנ"צ דודי כהן: לא מקובל עליי כל עוד אני מפכ"ל שמשטרת ישראל צריכה לפנות לאיש ציבור להביא עבריין.

מפכ"ל המשטרה רנ"צ דודי כהן: אנחנו ניכנס לכל מקום ונבצע מעצרים.

מפכ"ל המשטרה רנ"צ דודי כהן: באותו לילה התכוונו לבצע 17 מעצרים עקב עדויות שהיו לנו על תושבי המקום שביצעו עבירות פליליות – הצתות רכבים וזריקת רימונים – בארבעה-חמישה מקרים קודמים.

מפכ"ל המשטרה רנ"צ דודי כהן: בשום מקום המשטרה לא תפנה לאף איש ציבור או לאף ראש רשות כדי להביא אנשים שחשודים בעבירות פליליות.

מפכ"ל המשטרה רנ"צ דודי כהן: תפקידה של המשטרה הוא להיכנס ולעצור כדת וכדין.

מפכ"ל המשטרה רנ"צ דודי כהן: בשום מקום במדינה, כולל לא פגיעים, יעצרו שוטרים מלבצע את תפקידם.

מפכ"ל המשטרה רנ"צ דודי כהן: בשום מקום במדינה לא יזרקו אבנים ובלוקים על תושבים ובשום מקום במדינה לא יזרקו רימון הלם על שוטר, שכף ידו נקטעה באירוע הזה.

מפכ"ל המשטרה רנ"צ דודי כהן: זה לא יכול להיות ושאף אחד לא יתבלבל עם העובדות.

מפכ"ל המשטרה רנ"צ דודי כהן: אני מציע לכם לקרוא את העדויות של השוטרת ושל תושבי פקיעין, שתיארו איך הצוות שנכנס לסמטה הלך כנראה לאיבוד והוא הותקף באבנים ובבלוקים.

מפכ"ל המשטרה רנ"צ דודי כהן: כל הצוות הגיע לבית החולים.

מפכ"ל המשטרה רנ"צ דודי כהן: קצין המשטרה, שהצוות של קראוזה המליץ עליו לקבלת צל"ש, הוא קצין שהגן על השוטר בגופו אף שהוא חטף בלוק בראש, התעלף ופונה לבית חולים.

מפכ"ל המשטרה רנ"צ דודי כהן: השוטרת הזאת נגררה לאורך חמישים מטר על ידי שני רעולי פנים, תקפו אותה ובעטו בה עד שהגיע שוטר לשעבר, שאני מכיר ממרחב ירקון הרבה מאד שנים, שוטר מדהים, אדם מדהים, תושב מדהים של פקיעין שחילץ את השוטרת.

מפכ"ל המשטרה רנ"צ דודי כהן: נכון, הוא לקח את הנשק בהסכמה.

מפכ"ל המשטרה רנ"צ דודי כהן: ההגעה לח'ילווה – כפי שהדרוזים יודעים, אין סימנים על הח'ילווה.

מפכ"ל המשטרה רנ"צ דודי כהן: כל יהודי שנכנס לפקיעין ולא יודע מה זה בית מדרש או בית תפילה דרוזי, לא יודע שהוא נכנס לשם.

מפכ"ל המשטרה רנ"צ דודי כהן: לא היה שם סימן או שלט שמדובר בבית מדרש ולכן בטעות, לצערי, נכנסו שוטרים לתוך הח'ילווה ואני מצטער על זה מראש.

מפכ"ל המשטרה רנ"צ דודי כהן: רבותי, הוועדה בראשות קראוזה עשתה עבודה מעמיקה ואמינה.

מפכ"ל המשטרה רנ"צ דודי כהן: היא התבססה אך ורק על איסוף נתונים ועובדות, על עדויות של השוטרים ושל האזרחים.

מפכ"ל המשטרה רנ"צ דודי כהן: קראנו לכל תושבי פקיעין לבוא ולהעיד.

מפכ"ל המשטרה רנ"צ דודי כהן: מי שרצה בא והעיד והכל היה פתוח.

מפכ"ל המשטרה רנ"צ דודי כהן: נלקחו עדויות מאזרחים שהיו שם ומעובדי ציבור שהיו שם, גם נהגי אמבולנס.

מפכ"ל המשטרה רנ"צ דודי כהן: יש בדוח תמונות של נהג האמבולנס ושל החובשת פצועים.

מפכ"ל המשטרה רנ"צ דודי כהן: דרך אגב, הם תושבי הצפון, דרוזים ומוסלמים, שנפצעו שם.

מפכ"ל המשטרה רנ"צ דודי כהן: הם אלה שחילצו את השוטר הפצוע בתוך הרכב שניסו לחטוף.

מפכ"ל המשטרה רנ"צ דודי כהן: לכן, לא להתבלבל עם העובדות.

מפכ"ל המשטרה רנ"צ דודי כהן: שאל חבר הכנסת ביילין מה הרקע וזה נכון.

מפכ"ל המשטרה רנ"צ דודי כהן: הצ'ופצ'יק של הקומקום הוא לא האנטנה.

מפכ"ל המשטרה רנ"צ דודי כהן: היתה שם סדרת אירועים ארוכה מאד כולל עימות בין התושבים המקומיים לתושבים היהודיים.

מפכ"ל המשטרה רנ"צ דודי כהן: המשטרה היא רק חלק מהפתרון למה שיש שם.

מפכ"ל המשטרה רנ"צ דודי כהן: המשטרה היא לא הפתרון הכולל.

מפכ"ל המשטרה רנ"צ דודי כהן: הפתרון הכולל הוא דו שיח בין היישוב היהודי לדרוזים במקום ורק הם יכולים לפתור את הבעיה.

מפכ"ל המשטרה רנ"צ דודי כהן: המשטרה מטפלת בתוצאות, אבל לא נותנת פתרון לכל.

מפכ"ל המשטרה רנ"צ דודי כהן: המשטרה תמשיך להיכנס לפקיעין ולעשות את עבודתה.

מפכ"ל המשטרה רנ"צ דודי כהן: באותו יום נכנסו 124 שוטרים בפיקודו של מפקד מרחב לבצע 17 מעצרים.

מפכ"ל המשטרה רנ"צ דודי כהן: מי שמבין קצת במשטרה, ויש פה כאלה, יודע שזה כוח סביר, זה כוח נכון.

מפכ"ל המשטרה רנ"צ דודי כהן: הכוח אמור היה לבצע מעצרים, הוא קיבל מידע שיש רעולי פנים בכפר והחליט להסיט את המשימה ולעצור את רעולי הפנים.

מפכ"ל המשטרה רנ"צ דודי כהן: לא ייתכן שבמדינת ישראל יסתובבו אנשים, אזרחים רעולי פנים.

מפכ"ל המשטרה רנ"צ דודי כהן: לא במדינת ישראל.

מפכ"ל המשטרה רנ"צ דודי כהן: אם מישהו חושב שיכול להיות דבר כזה, שיקום ויגיד לי.

מפכ"ל המשטרה רנ"צ דודי כהן: האירוע הוא רק סימפטום והיתה סדרת אירועים על רקע האנטנה, על רקע היישוב היהודי ועל רקע החשש ליישוב יהודי נוסף.

מפכ"ל המשטרה רנ"צ דודי כהן: העסק הוא עסק מורכב ומי שיכול לפתור אותו הוא רק ראש המועצה, שאני מאחל לו בריאות מלאה, סגנו והתושבים היהודים במקום.

מפכ"ל המשטרה רנ"צ דודי כהן: למיטב ידיעתי יש משפחות שלא חזרו היום לפקיעין ואם אני טועה, אני אבדוק את זה שוב.

ניסן סלומינסקי: לא חזרו.

סאלח ח'יר: גם רצו שלא יחזרו כי תרבותם לא מתאימה לתרבותנו.

אסתרינה טרטמן: איזו מין אמירה זאת?

אסתרינה טרטמן: אנחנו מדברים על איחוי קרעים ואתה מדבר כך?

אסתרינה טרטמן: אני מציעה שתיקח את הדברים שלך בחזרה.

אסתרינה טרטמן: אם יש התנהלות פלילית, צריך לטפל בזה משני עברי המתרס, אבל לצאת באמירה שאתה מציע שהם לא יחזרו?

אסתרינה טרטמן: איזו מין אמירה זאת במדינת ישראל.

סאלח ח'יר: אתם לא יודעים את האמת ולא מספרים את האמת.

אסתרינה טרטמן: אין מקום להצהרות כאלה במדינת ישראל.

אופיר פינס-פז: תודה.

אופיר פינס-פז: כשהמפכ"ל יסיים אני אציע הצעה.

מפכ"ל המשטרה רנ"צ דודי כהן: הייתי חוזר על האירוע הזה פעם נוספת ואם נצטרך ניכנס פעם נוספת לכל יישוב בצפון ולכל יישוב בדרום או בכל מדינת ישראל על מנת לבצע מעצרים.

מפכ"ל המשטרה רנ"צ דודי כהן: המשטרה חייבת לפעול ביד חופשית בכל מקום ולכן אני אומר פעם נוספת שהייתי חוזר על המבצע הזה שוב אם היה צורך בכך.

מפכ"ל המשטרה רנ"צ דודי כהן: אני נותן גיבוי מלא למפקד המחוז הצפוני, אני נותן גיבוי מלא למפקדי המרחבים בצפון ולכל מפקדי המרחבים במשטרת ישראל.

מפכ"ל המשטרה רנ"צ דודי כהן: אני יודע להעריך ולהוקיר את העבודה המבצעית ואני גם יודע להגיד איפה טעינו.

מפכ"ל המשטרה רנ"צ דודי כהן: תזכרו שהמשטרה באה ואמרה איפה טעינו, אבל אני הייתי מצפה בפורום הזה שנכבדי פקיעין יקומו ויגידו גם איפה הם טעו, לא רק איפה המשטרה טעתה.

מפכ"ל המשטרה רנ"צ דודי כהן: זה דו שיח שחייב להתקיים.

מפכ"ל המשטרה רנ"צ דודי כהן: לא רק שאני נותן גיבוי למפקד המחוז הצפוני אלא גם לשוטרי המחוז הצפוני, שעשו שם עבודה נהדרת, עושים שם עבודה נהדרת וימשיכו לעשות שם עבודה אחרת.

מפכ"ל המשטרה רנ"צ דודי כהן: המשטרה היא אולי הגוף היחיד במדינה שהפיק לקחים כמעט במאה אחוזים מארועי אוקטובר.

מפכ"ל המשטרה רנ"צ דודי כהן: כל מפכ"ל עוקב כל חצי שנה אחרי מה שהתרחש ומה שנסגר כפועל יוצא מאירועי אוקטובר.

מפכ"ל המשטרה רנ"צ דודי כהן: הפקנו לקחים ואנחנו יודעים להפיק לקחים.

מפכ"ל המשטרה רנ"צ דודי כהן: אין לי כוונה להעמיד לדין את השוטר שהמלצתי להדיח.

מפכ"ל המשטרה רנ"צ דודי כהן: הדחה מתפקידי פיקוד מבצעיים היא עונש מספיק קשה ואין לי כוונה להעמיד אותו לדין.

מפכ"ל המשטרה רנ"צ דודי כהן: בסטטוס של היום אנחנו ממשיכים בחקירה.

מפכ"ל המשטרה רנ"צ דודי כהן: יש מש"ק שמונה ביישוב פקיעין ואני מזכיר לכם שמאז אירועי ה-30 באוקטובר 2007 היו שמונה אירועים, שבהם התלוננו תושבים יהודים על תקיפה ועל גרימת נזק, כולל ציור צלב קרס על אחד הבתים, הצתת רכב ויידוי אבנים לעבר אוטובוס ומספר אירועים נוספים שתושבי המקום מכירים.

מפכ"ל המשטרה רנ"צ דודי כהן: אני דוחה על הסף את אמירתו של חבר הכנסת זחאלקה, שיצא מהדיון ולא הקשיב לי, בנוגע לאלימות של המשטרה.

מפכ"ל המשטרה רנ"צ דודי כהן: המשטרה לא משטרה אלימה אלא משטרה שבודקת את עצמה ומבצעת את תפקידה.

מפכ"ל המשטרה רנ"צ דודי כהן: אחרי שהוא אמר בפורום הזה שהמשטרה אלימה הוא היה צריך להתנצל בפני המשטרה על האמירה הזאת.

מפכ"ל המשטרה רנ"צ דודי כהן: אני אומר לכם בכנות שקצתי בוועדות חקירה.

מפכ"ל המשטרה רנ"צ דודי כהן: אני חושב שהמשטרה מספיק חזקה לבדוק את עצמה.

מפכ"ל המשטרה רנ"צ דודי כהן: באופן אישי אני נגד האג'נדה שכל דבר שהוא בעל יכולתית רחבה הולכים איתו לוועדת חקירה.

מפכ"ל המשטרה רנ"צ דודי כהן: אני מאמין שצריך לעמוד בתחקירים מבצעיים, צריך לחקור אירועים מבצעיים וצריך להסיק מסקנות ולקחים והמשטרה יודעת לעשות את זה.

מפכ"ל המשטרה רנ"צ דודי כהן: לא בכל מצב צריך להקים ועדת חקירה.

מפכ"ל המשטרה רנ"צ דודי כהן: לי כמפכ"ל ולקצינים רבים יש גמישות הפעלה ויש אחריות.

מפכ"ל המשטרה רנ"צ דודי כהן: אנחנו נושאים באחריות לכל מה שקורה בהיבט שלנו וידענו גם לשאת באחריות בחלק שלנו לאירועים שקרו בפקיעין.

מפכ"ל המשטרה רנ"צ דודי כהן: אני מודה לוועדה, אני חושב שקראוזה עשה עבודה טובה ואני שוב אומר שאני נותן גיבוי מלא למפקד המחוז, לקצינים ולשוטרים במחוז הצפוני.

אופיר פינס-פז: תודה לך אדוני המפכ"ל.

אופיר פינס-פז: לחבריי בוועדה אני מציע שניכנס לעובי הקורה, נזמן לכאן את המשפחות היהודיות שגרות בפקיעין, נזמן לפה חברים מרכזיים בפקיעין כדי לנסות להבין את שורש המחלוקת ואת שורש הבעיה.

אופיר פינס-פז: אני מציע שהמשטרה תמשיך את הדו שיח שלה עם הכפר על בסיס קבוע, זה חשוב מאד.

אופיר פינס-פז: אני חושב שאנחנו צריכים להיכנס לעניין הזה ולעשות בזה שינוי.

אופיר פינס-פז: אני אחשוב באיזו דרך לעשות את זה ואני גם אתייעץ עם החברים בוועדה.

אופיר פינס-פז: אני רוצה להודות לכולכם, הישיבה נעולה.